China: Jaingmen markan residentinakax mä planta de uranio kuntraw sartasipxi. · Global Voices Aymarata\nJaqukipäw uñt'ayata/apkatata 20 Willka kuti phaxsi 2013 21:31 GMT\nAka blog ullart'apxañäni বাংলা, Swahili, Malagasy, Español, English\n12 uru aka willka kuti phaxsitx Jiangmen uksan patak patak markachirinakaw Guangzhou marka jak'an kallinakapan mä planta de procesamiento de uranio uka kuntra qhurut arsusis sartasipxäna.\n‘The New York Times‘ [en] ukanw Jiangmen ukan jilïr irpirinakapamp Corporación Nacional Nuclear de China ukamp mä acuerdo phirmatax uñjasi, uka proyecto ukan chanipax suxta billones de dolares ukha chaniniw sasaw qhananchasi uka lurañax aka mara tukusiw qalltasispa ukaw suyataski. Funcionaryunakax uka planta ukax janiw kuna jan walt'äws apankaniti sasaw arst'apxäna, ukampirus resisdentes jupanakax janiw munapkapuninti. Uka sartasiw makiptatatx mä conferencia de prensa ukaw utjäna ukanx alcaldex 10 uru suyt'añani markachirinakan arst'äwinakap ist'añataki sasaw arst'awayi.\nJichha mara qalltax niyas uka kipka sartasiwiw sur de China Kumming uksa chiqan utjäna, ukan residentes jupanakax mä refinería de gas uka kuntraw sartasipxäna.\n‘South China Morning Post´[en] ukax yatiyiwa, uka sartasiwix redes sociales uksaw wakt'ayatäna: QQ and WeChat.\nAka manqhxanwa aka Sina Weibo [zh] ukan juk'amp fotografias ukanakax uñjasi:


10. Wajcha kankañana jakaña kutjtayañataki - Acuerdo Nacional\n10. Wajcha kankañana jakaña kutjtayañataki\nWajcha kankañana utjasirinakampi jila qullqininakampi khuskhachañataki suma arusthapitaskaniwa, ukatakixa sapa mayni jaqiru qawayata khuskhachañawa ch’amachasiskarakini, qullqi tuqita sipansa, jaqi kankañata sipansa ukhamaraki amuyunakata sipansa. Ukampinsa, chachampi warmimpi jisk’achasïwinakasa, jaqi kasta uñjasina, ajanu uñkatasina, jilïri sullkïri uñjasina, saranaka uñjasina jani ukaxa usuta uñjasina jisk’achasiñanakasa maya qawayata chhaqtayaña amuyataskiwa. Ukhama sipanxa khitinakatixa sinti wajcha pisthapita kankañana, uñisita wali llakita uñjasïpkixa taqi jupanakaruwa chiqanxa nayraqata suma yanapasiskarakini.\nUka jach’a amtäwi phuqaña laykuxa, taqi chiqana taqi jaqina suma wiñaya jakaña katxatañapa layku, chachampi warmimpi purapata suma yäqasiñanakapa layku, jani jisk’achisiñana utjañapa layku, Estado taypita:\n(a) Taqi jaqitakiwa qullqi jakiñanakapataki irnaqañanakasa utjayasiskarakini, ukatakisti pachpa markanakapana empresa mayachäwinakaxa kunaymana yänaka luranakakapataki ch’amanchasiskarakini.\n(ch) Markanakana p’iqiña kankaña apnaqaña tuqita yatiñanakasa ch’amanchasiniwa, ukansti taqi jaqisa kuna utjipansa suma yatiyataniwa, machaqa yatiñanakasa yatichatarakiniwa, yaqha yänaka apnaqañasa amparanakapankarakiniwa, ukampinsa qullqi mant’asiñanakasa taqinitakiwa utjaskarakini.\n(h) Kunaymana uta utachachäwinaka ukata thakinakasa aliqata wakisipanjama lurasiskarakini, ukasti taqi jaqina arxatäwinakapampi wakicht’ata luräwinaka phuqaña laykuwa pachpa suyunaka ukata uka taypinkiri markanakana ch’amanchasiskarakini.\n(k) Yatiña utanaka ukhamaraki jaqinaka usu qullaña utanaka taypina suma jaqinakaru uñjañatakixa juk’ampi qullqiwa churasiskarakini, ukasti chiqanxa jani qullqini jaqinakatakiwa yanapataskarakini.\n(l) Sinti jani kunani pisthapita jalthapita kankañana jikxatasita jaqinakatakisa suma jakañaru kutjtañanakapatakiwa, ¿kunatsa ukhamana jikxatasipxpacha? ukanaka suma yatxatasa kuna wakicht’awinakasa wakisipanxa ch’amanchasiskarakini.\n(ll) Jani kunjamata qullqi jakiñani jaqinakatakisa suma yatxatäwinakawa aptasirakini, ukhamata jupanakaru jaqjama yäqasa yanapt’asirakini.\n(m) Estado taypina utjiri yänakapasa suma khuskhachäwi qhana chuymampiwa apnaqasiskarakini, ukasti chiqanxa wajcha kankañana utjasirinakana mayjt’añanakapatakiwa taqi markachirinakana arsutanakaparjama uñjkañawa yanapt’asiskarakini.\n(n) Taqi jaqinakaru kunanakatixa wakïski uka saranakasa suma uñjataskarakiniwa, ukampinsa wajcha kankañana utjasiri jaqinakasa kuna jucha t’aqäwinakansa suma taqi jaqjama khuskhachaña kankañampi yäqataskarakiniwa.\n(ñ) Jani kuna pachamama tipusïwinakampisa llakthapiñataki ukhamaraki jani kuna chijinakaru puriñatakisa taqi jaqiru suma wakicht’asiñaru irptasiskarakini, jani ukhama chijiru puriñataki amuyuyasiñataki, mayampi jaqitatañatakisa qullqisa churataskarakiniwa.


¿Kunjamatsa cheqpachapun libre jakassna? | Congregacionan yatjjatañataki\nYatiyañataki (congregacionan yatjjatañataki) | Abril 2018\n¿Kuna arutsa liytʼäta? Afrikáans Albanés Alemania markan amparamp parlirinakataki Alemán Alemán bajo Altaico Aluro Amis Amárico Angola markan amparamp parlirinakataki Argentina markan amparamp parlirinakataki Armenio Australia markan amparamp parlirinakataki Aymara Azerí Azerí (alfabeto cirílico) Bashkir Bassa (Camerún) Becol Bengalí Birmano Bolivia markan amparamp parlirinakataki Boulou Brasil markan amparamp parlirinakataki Búlgaro Caboverdés Cakchiquel occidental Catalán Cebuano Checo Chichewa Chile markan amparamp parlirinakataki China markan amparamp parlirinakataki Chino Tradicional Chino cantonés (simplificado) Chino cantonés (tradicional) Chino mandarín (simplificado) Chitonga Chitonga de Zimbabue Chol Chuvash Cibemba Cingalés Citonga Colombia markan amparamp parlirinakataki Congo Corea markan amparamp parlirinakataki Coreano Costa Rica markan amparamp parlirinakataki Criollo haitiano Criollo inglés de Belice Croata Cuba markan amparamp parlirinakataki Damara Dangme Danés Digor Diula Duala Ecuador markan amparamp parlirinakataki Edo Efik Embunda Endebele Endonga Enzema Eslovaco Eslovaquia markan amparamp parlirinakataki Esloveno España markan amparamp parlirinakataki Español Estados Unidos markan amparamp parlirinakataki Estonio Ewé Filipinas markan amparamp parlirinakataki Finlandia markan amparamp parlirinakataki Finlandés Fiyiano Fon Francia markan amparamp parlirinakataki Francés Ga Garífuna Georgiano Gran Bretaña markan amparamp parlirinakataki Grecia markan amparamp parlirinakataki Griego Guaraní Guatemala markan amparamp parlirinakataki Gujarati Gun Hausa Hebreo Herero Hiligaynon Hindi Hiri motu Holandés Honduras markan amparamp parlirinakataki Hungaria markan amparamp parlirinakataki Húngaro Ibanag Ibo Ilocano India markan amparamp parlirinakataki Indonesia markan amparamp parlirinakataki Indonesio Inglés Ishan Islandés Isoko Italia markan amparamp parlirinakataki Italiano Japonés Japón markan amparamp parlirinakataki Kabiye Kannada Kaonde Kikamba Kikuyu Kiluba Kiniaruanda Kirguís Kiribatiano Kirundi Kisonge Kurdo Kurdo (alfabeto latino) Kurdo kurmanyí del Cáucaso Kwangalí Kwanyama Lengua de señas salvadoreña Lenguaje de señas zambiano Letón Lingala Lituano Luganda Lunda Luo Luvale Macedonio Malawi markan amparamp parlirinakataki Malayo Malayálam Malgache Mam Mambue-Lungu Maratí Marshalés Maya Mazateco de Huautla Mingreliano Mixe del norte Mixteco (Guerrero) Mongol Moré Motu Mozambique markan amparamp parlirinakataki México markan amparamp parlirinakataki Ndebele (Zimbabue) Nepalés Ngäbere (o guaymí) Nicaragua markan amparamp parlirinakataki Noruego Náhuatl (Centro) Náhuatl (Guerrero) Náhuatl (Huasteca) Náhuatl (norte de puebla) Okpe Oromo Osético Otetela Panamá markan amparamp parlirinakataki Pangasinán Panjabí Papiamento (Curazao) Paraguay markan amparamp parlirinakataki Persa Perú markan amparamp parlirinakataki Pidgin camerunés Pidgin de las islas Salomón Pidgin nigeriano Polaco Polonia markan amparamp parlirinakataki Ponapés Portugal markan amparamp parlirinakataki Portugués de Brasil Portugués europeo Purépecha Quebec markan amparamp parlirinakataki Quechua (Ancash) Quechua boliviano República Checa markan amparamp parlirinakataki Rumania markan amparamp parlirinakataki Rumano Rusia markan amparamp parlirinakataki Ruso Samoano Sango Sepedi Sepulana Serbio (Alfabeto cirílico) Serbio (alfabeto latino) Sesoto de Lesoto Sesoto de Sudáfrica Shona Sidama Silozi Sranangtongo Suajili Suati Sudáfrica markan amparamp parlirinakataki Sueco Swajili (Congo) Tagalo Tai Taiwan markan amparamp parlirinakataki Tamil Tayik Telugu Tetun Dili Tigriña Tivo Tlapaneco Tojolabal Tok pisin Tongano Totonaco Tseltal Tshiluba Tsonga Tsotsil Tsuana Tumbuka Turco Turcomano Tuvaluano Twi Tártaro Ucraniano Uhobo Uzbeko Uzbeko (alfabeto latino) Vendal Venezuela markan amparamp parlirinakataki Vietnamita Waray-Waray Wolaita Xhosa Yao Yoruba Zandé Zapoteco (Istmo) Zimbabue markan amparamp parlirinakataki Zulú Árabe Ñanya\n¿Kunjamatsa cheqpachapun libre jakassna?\n“Yoqatï jumanakar libre jakasiñ churapjjätam ukhajja, cheqpachapuniw libre jakasipjjäta” (JUAN 8:36).\nCANCIÓN: 54, 36\nJaqenakajj janiw taqe kun lurañatak librëktanti sasajj ¿kunatsa sistanjja?\n¿Cheqpach libre jakasiñajj kunatsa jan utj-jje?\n¿Jesusajj libre jakasiñ toqet kamsänsa, ukat kunjamatsa uk jikjjatsna?\n1, 2. 1) Jaqenakajj libre jakasiñwa thaqapjje sasajja, ¿kunatsa sissna? 2) ¿Libre jakasiñ munasajj kuna jan walinakansa jaqenakajj uñjasipjje?\nJAQENAKAJJA, taqenis mä igualak uñjatäñasawa, librew jakasiñasa sasaw waljanejj sapjje. Aka oraqpachanjja waljaniw jan tʼaqesiñatakisa, jan yaqhachatäñatakisa, pisin jan jakasiñatakis chʼamachasipjje. Yaqhepanakasti ‘kun sañatakisa, kun lurañatakisa, amtajarjam sarnaqañatakis librëtwa’ sasaw sapjjaraki. Cheqas taqeniw libre jakasiñ munapjje.\n2 Ukatakejja, jaqenakajj marchanaka, jan ukajj kunayman chʼajjwañanakwa lurapjje, gobierno contras saytʼapjjarakiwa. Ukampis librëñat sipansa, yaqhepajj tʼaqesiyata jan ukajj jiwayataw uñjasipjje. Ukhamatwa kuntï Salomón reyejj qellqkäna ukajj cheqäskapunitap amuytanjja, jupajj akham sänwa: ‘Jaqejj chʼamanïtapatwa masinakaparu jan walinak luri’ sasa (Ecl. 8:9).\n3. ¿Cheqpach kusisit jakasiñatakejj kunsa lursna?\n3 Kunjamatsa cheqpachapun kusisita jakassna ukjja discípulo Santiagow qhanañchäna. Akham sänwa: “Libre jakañ churirïki, perfectökaraki uka ley maynejj wali amuyumpi uñakipchi, chuymapsa ukar churarakchejja, [...] kusisiniwa” sasa (Sant. 1:25). Jehová Diosaw perfectöki uka ley churistu, ukhamasti kunas cheqpach kusisit jakasiñatakejj wakisi uk jupajj sum yati. Adanampi Evampirojja, kusisit jakasipjjañapatakejj kunatï wakiskäna taqe ukanakwa churäna, cheqpach libre jakasipjjañapatakisa yanaptʼänwa.\n¿JAQEJJ CHEQPACHAPUN LIBRE JAKASÏNA UKHAJJ KUNJAMÄNSA?\n4. ¿Adanampi Evampejj kunjamsa jakasipjjäna? (Página 3 ukankir dibujo uñjjattʼäta).\n4 Génesis libron maya ukat paya capitulonakarjamajja, Adanampi Evampejj qalltan librew jakasipjjäna, janiw pisin jakasipkänti ni ajjsarapkänsa ni tʼaqesipkänsa. Jichhürunjja janiw khitis ukham jakasktanti. Adanampi Evampejj janiw manqʼatsa, trabajiñatsa llakisipkänti, janirakiw usuntapjjañapäkansa ni jiwapjjañapäkansa (Gén. 1:27-29; 2:8, 9, 15). Ukhamajj ¿munañaparjamat taqe kunsa lurapjjäna? Uk jichhajj uñjañäni.\n5. Jaqenakajj amuyapki ukat sipansa, ¿kunas libre jakasiñatakejj munasi?\n5 Yaqhepajja, ‘jan kunat llakisisa taqe kun munañasarjam lurtan ukhaw cheqpach libre jakastanjja’ sasaw sapjje. Libre jakasiñajj jiwas pachpa kun lurañsa amtaña ukat ukarjam lurañawa sasaw sapjjaraki. Ukampis mä diccionariojj uka toqet akham siwa: ‘Kunsa jaqenakajj lurapjjañapa kunsa jan lurapjjañapäkaraki uk gobiernonakajj wakiski ukarjam jarktʼapjje ukhajja, jaqenakajj librew jakasipjje’ sasa (The World Book Encyclopedia). Ukhamasti taqe jaqenakan libre jakasipjjañapatakejj mä jukʼa jarkʼatäñajj wakisiwa. Ukampis ¿khitikis uk amtañatakejj derechoni?\n6. 1) ¿Kunatsa Jehová Diosakiw taqe kunansa libre sasajj sissna? 2) ¿Jaqenakajj munañasarjamat taqe kunsa lursna, ukat kunatsa?\n6 Jehová Diosakiw taqe kunansa librejja, uk janiw armañasäkiti. ¿Kunatsa ukham sistanjja? Jupajj taqe kun Luriri, Taqe chʼamani, Taqe Kunjjar Munañani ukhamawa (1 Tim. 1:17; Apoc. 4:11). Kuntï David reyejj 1 Crónicas 29:11, 12 (liytʼañataki) qellqatan siskäna uk amtañäni. Jupajja Jehová Diosajj kunjam Diosasa uk sum qhanañchäna. Ukampis alajjpachankirinakasa aka oraqenkirinakasa, janiw taqe kunsa munañaparjam lurapkaspati. Jehová Diosakiw kunas wali, kunas jan walïki, kunas wakisi, kunsa lursna, kunsa jan lurkaraksna uk sañatakejj derechoni. Qalltatpachwa ukham luräna.\n7. ¿Kunanak lurañas jiwas pachpatak wakiskirejja, ukat kunjamsa ukajj kusisit jakasiñatak yanaptʼistu?\n7 Adanampi Evampejj qalltan librëpkchïnsa, janiw munañaparjampun sarnaqapjjañapäkänti. Jehová Diosajj mä qhawqha leyinakwa churäna, ukampis ukanakat yaqhepajj jupanakatak wakiskirïnwa. Sañäni, jakañatakejj samsupjjañapaw wakisïna, manqʼapjjañapänwa, ikipjjañapänwa ukat yaqha ukhamanakwa lurapjjañapäna. Ukampis ukanak lurasajj janis libre jakasipkaspa ukham janiw amuyapkänti. Jehová Diosajja, ukanak luras kusisit jakasipjjaspa ukwa munäna (Sal. 104:14, 15; Ecl. 3:12, 13). Taqeniw qʼoma samana samsusasa, gustkistu uka manqʼa manqʼasasa kusisitätanjja, sum iktʼastan ukhas kusisitaw sarttanjja. Ukampis ukanak lurasajj janis libre jakasksna ukham janiw amuyktanti. Adanampi Evampejj ukhamarakiw ukanak lurasajj kusisit jakasipjjpachäna.\n8. ¿Kun lurapjjañapsa Jehová Diosajj Adanampir Evampirojj mayïna, ukat kunatsa?\n8 Jehová Diosajja, Adanampir Evampirojj aka oraqer phoqantapjjañapataki, kunatï oraqen utjki ukanak sum uñjapjjañapatakiw mayïna (Gén. 1:28). ¿Uk lurañajj libre jakasiñatti jupanakar jarkʼäna? Janiwa. Antisas jupanakajj Diosan amtaparjam aka oraqpach mä paraisor tukuyañatakiw yanaptʼapjjaspäna, ukhamat taqe jaqenakajj wiñay jakasipjjañapataki (Is. 45:18). Jichhürunakanjja, jan casarasiñ amtapki ukanakasa, jan ukajj casaratäjjasin jan wawanïñ amtapki ukanakas janiw Diosan munañap conträpkiti. Ukampis waljanejja, casarasiña jan ukajj wawanakanïñwa amtapjje, ukham jakañajj chʼamäkchisa ukham jakasiñwa amtapjje (1 Cor. 7:36-38). ¿Kunatsa ukham amtapjje? Kusisit jakasiñ munasaw ukham amtapjje (Sal. 127:3). Adanampi Evampitï Jehová Diosar istʼapjjaspäna ukhajja, wiñayatakiw wawanakapampejj kusisita jakasipjjaspäna.\n9. Diosajj kuntï Génesis 2:17 qellqatan maykäna ukajj walikïskänwa sasajj ¿kunatsa sissna?\n9 Adanampi Evampejj Diosan yaqha mayitapwa phoqapjjañaparakïna, jan ukar istʼapkaspäna ukhajj kuna jan walinsa uñjasipjjaspäna uksa qhanwa Jehová Diosajj akham säna: “Aski ukhamarak ñanqha yatiñ churir qoqatjja janiw manqʼätati. Uka qoqan achunakapjja jan manqʼamti, manqʼäta ukapachasti cheqpachan jiwäta” sasa (Gén. 2:17). ¿Diosan uka mayitapajj janit walïkäna? ¿Libre jakasiñatti jarkʼäna? Janiwa. Biblia toqet yatjjatirinakajja, Diosan uka mayitapajj Adanatakisa Evatakisa wakisïnwa sasaw sapjje. Jupanakat maynejja, Génesis 2:16, 17 qellqatajj kunsa yatichistu uk akham sasaw qhanañchäna: “Diosakiw kunatï jaqetakejj askïki [...] kunatï jan walïki uk yati. Kunatï askïki ukamp kusisita jakasiñatakejja, Diosaruw confiyapjjañapa istʼapjjañaparaki. Jan ukham lurapkaspa ukhajja, jupanak pachpaw kunatï walïki [...] jan walïkaraki uk amtapjjañapa” sasa. Ukampis ukham amtañajj jaqenakatakejj wali chʼamawa.\nKuntï Adanampi Evampejj amtawayapki ukajj jan walinakwa utjayi. (Párrafos 9-12).\n10. Maynejj kunsa lurani uk ajlliñampi, kunatï walïki jan walïkaraki uk ajlliñatak derechonïñampejja, ¿kunansa jan pachpäki?\n10 Yaqhep jaqenakajja, Diosajj Adanar maykäna ukajj janiw libre jakasiñapatak yanaptʼkänti sasaw sapjje. Ukampis ukajj janiw cheqäkiti. Kunsa maynejj lurani uk ajlliñampi kunatï walïki jan walïkaraki uk ajlliñatak derechonïñampejj janiw pachpäkiti. Adanampi Evampejj Diosarojj istʼapjjaniti janicha ukwa ajllipjjañapäna. Ukampis Diosakiw kunatï walïki jan walïkaraki uka amtañatak derechoni. Ukatwa “askimpi ñanqhampi yatiñ churir qoqa” Edén jardinan usküna (Gén. 2:9). Kun lurañtï amtktan ukajj yanaptʼistaniti janicha ukjja, janiw yatksnati. Awisajj suma amtampis kun lurañ amtkchiñänejja, tʼaqesiñana jan ukajj jan walinakanwa uñjasiñäni (Prov. 14:12). Cheqas pantjasir jaqenakjamajja, janiw kunatï walïki uk lurkapunsnati. Jehová Diosajja, janiw qoqat manqʼapjjätati sasinjja, kunatsa libre jakasiñatakejj Jupar istʼapjjañapajj wakisïna, ukwa Adanampir Evampir yatichaskäna. Ukampis ¿kun lurañsa jupanakajj amtapjjäna?\n11, 12. ¿Kunatsa Adanampi Evampejj jan walin uñjasipjjäna? Uk qhanañchtʼma.\n11 Adanampi Evampejj Diosar jan istʼañwa ajllipjjäna. Evajj Supayaruw istʼäna, Supayajj jupar akham sänwa: “Yatipjjasmawa kunatejj askïki, ukhamarak ñanqhäki ukanakjja, ukatsti Diosjamäpjjasmawa” sasa (Gén. 3:5). Supayar istʼasajja, ¿cheqapunit Adanampi Evampejj jukʼamp librëjjapjjäna? Janiwa, kuntï Supayajj siskäna ukajj janiw phoqaskänti. Jupanakajja Diosar jan istʼasa munañaparjam sarnaqañajj jan walïtapwa amuyapjjäna (Gén. 3:16-19). ¿Kunatsa? Cheqas Jehová Diosajj janiw jaqenakarojj kunatï walïki jan walïkaraki uk jupanak pachpa amtapjjañapatak lurkänti (Proverbios 20:24; Jeremías 10:23 liytʼañataki).\n12 Ukatakejja, avión apnaqerit parltʼañäni. Kawkjarutï sarañapäki ukar sum puriñatakejja, sarañapäki uka cheqnämakwa sarañapa. Kuna yanaptʼanakatï avión apnaqañatak utjki ukampiw yanaptʼayasiñapa. Ukatjja, kawkirus sarañapa, kuna horasarus jaltañapa, kuna horarus oraqer jalnoqañapa taqe ukanak yatiñatakejja, khitinakatï ukanak yatiyas trabajipki ukanakampiw parltʼañapa. Ukampis avión apnaqerejj kuna ewjjtʼanakatï utjki ukar jan istʼkaspa ukhajja, jan waliruw purtʼasispa. Adanampi Evampejj niya ukhamwa lurapjjäna. Janiw Diosampi yanaptʼayasipkänti, ukatwa jan walinakar purtʼasipjjäna, wawanakaparus jucharu jiwañaruw aptʼawayapjje (Rom. 5:12). Munañaparjam sarnaqañ munasajja, cheqpach libre jakasiñwa aptʼasipjjäna.\n¿KUNJAMATSA CHEQPACH LIBRE JAKASSNA?\n13, 14. ¿Kunsa cheqpach libre jakasiñatakejj lurañasa?\n13 Sum jakasiñatakejja, ‘maynejj munañaparjamaw taqe kunsa lurañapa’ sasaw waljanejj amuyapjje. Ukampis munañasarjam taqe kuns lurañajja, mä ari cuchilljamaw jan walir purtʼayistaspa. Cheqas libre jakasiñajj yanaptʼistaspawa, ukampis jaqenakajj munañaparjamak taqe kuns lurapjjaspa ukhajja, ¿jakäwisajj kunjamakïspasa? Uka toqetjja, The World Book Encyclopedia diccionariojj akham siwa: “Mayachtʼat organizacionanakan sapa maynin utjki uka leyinak phoqañajj chʼamawa, ukhamäkchisa uka leyinakajj jaqenakar jarkʼaqañatakiwa, ukatjja jan munañaparjam sarnaqapjjañapatak luratarakiwa” sasa. Cheqas ukarjam phoqañajj chʼamawa. Jaqenakan lurat leyinakajj waljaw utji, uka leyinak jaqenakar amuytʼayañatakisa, phoqayañatakisa, walja abogadonaka juezanakaw munasiraki.\n14 Maysa toqetjja, Jesucristojj kunsa cheqpach libre jakasiñatakejj lurañasa uk akham sänwa: “Jumanakatï arunakaj imapjjapunïta ukhajja, nayan cheqpach discipulojäpjjtawa. Kunatï cheqäki ukwa uñtʼapjjäta, ukaw libre jakasiñ churapjjarakïtam” sasa (Juan 8:31, 32). ¿Kunjamatsa uka ewjjtʼap phoqsna? Nayraqatajja, kuntï Jesusajj yatichkäna ukar istʼañasawa. Ukjjarusti, discipulopäñasarakiwa. Ukhamatakwa cheqpachapun libre jakasiñäni. Jesusajj akham saskakïnwa: “Taqe khititejj jucha lurki ukajja, juchan esclavopawa. [...] Yoqatï jumanakar libre jakasiñ churapjjätam ukhajja, cheqpachapuniw libre jakasipjjäta” sasa (Juan 8:34, 36).\n15. Kuntï Jesusajj siskäna ukarjamajja, ¿kunjamatsa ‘cheqpachapun libre’ jakassna?\n15 Jesusajj discipulonakapar parlkäna uka libre jakasiñajja, jaqenakajj libre jakasiñ munapki ukat sipansa jukʼamp askiwa. “Yoqatï jumanakar libre jakasiñ churapjjätam ukhajja, cheqpachapuniw libre jakasipjjäta” sasaw jupajj säna. Uk sasinjja, juchat librëjjañatwa parlaskäna, cheqas juchaw jaqenakarojj wal tʼaqesiyistu. Juchajja, janiw jan walinak lurañaruki apkistuti, jan ukasti, kunatï walïki uk lurañatsa, kuntï lurirjamäktan ukanakatsa jarkʼarakistuwa. Ukhamatwa juchan esclavopätanjja. Ukarakiw aynachtʼayistu, tʼaqesiyistu, jiwañarus purtʼayarakistu (Rom. 6:23). Apóstol Pablojj juchan esclavopäñajj kunja jan walisa ukjja yatïnwa (Romanos 7:21-25 liytʼañataki). Juchajj jan mayampitak tukjatäjjani ukhakiw cheqpachapun libre jakasjjañäni. Adanampi Evampejj ukwa aptʼasipjjäna.\n16. ¿Kunapachas cheqpachapun libre jakasjjañäni?\n16 Jesusajj “arunakaj imapjjapunïta” säna ukhajja, kuna mayitanaktï phoqañasäki uka toqetwa parlaskäna, ukhamat jupan yanaptʼapampi libre jakasiñasataki. Diosar servir cristianonakjamajja, jiwas pachpat armtʼastanwa, kuntï Jesusajj jan lurañas munki uksa istʼaraktanwa (Mat. 16:24). Jesusajj arskäna ukarjamajja, jupan jiwatap laykojj kuna bendicionanaktï katoqkañäni ukhaw cheqpachapun libre jakasjjañäni.\n17. 1) ¿Kunas cheqpach kusisit jakasiñatakejj yanaptʼistaspa? 2) ¿Kuna toqetsa jutïr yatichäwin yatjjataskañäni?\n17 Jiwasatï Jesusan yatichäwinakaparjam sarnaqañäni ukhajja, cheqpachapuniw kusisit jakasiñäni. Juchampina jiwañampin esclavopäñatsa qhespiyarakistaniwa (Romanos 8:1, 2, 20, 21 liytʼañataki). Jutïr yatichäwinjja, kunjamsa libre jakasir Jehová Diosat libre jakasiñ katoqasajj wiñayatak Jupar jachʼañchsna ukwa yatjjataskañäni.\nLibre jakasiri Jehová Diosaru servipjjañäni\nJilatanaka: Timoteot yateqasipjjam\nJehová Diosat yateqasipjjañäni jupajj chʼamañchtʼir Diosawa\nJichhaw maynit maynikam jukʼampi chʼamañchtʼasiñasa\nWayn tawaqo ¿Jehová Diosar jukʼamp serviñatak chʼamachasisktati?\nText Aka archivonakanwa qellqatanak apaqasma YATIYAÑATAKI (CONGREGACIONAN YATJJATAÑATAKI) Abril 2018\nAudio Aka archivonakanwa grabacionanak apaqasma YATIYAÑATAKI (CONGREGACIONAN YATJJATAÑATAKI) Abril 2018\nYATIYAÑATAKI (CONGREGACIONAN YATJJATAÑATAKI) Abril 2018


Bible in one year - Aymara Bible 1997 - November 4\n1. Nayaw jach'a t'akhesïwinacjja catokta, Tatitun colerasiñapaw nayarojj yaticharaquitu.\n2. Ch'amaca tokenacaruw irparaquitu, ch'amaca thaquinacanwa sarnakayaraquitu.\n3. Mayampi mayampwa sapa cuti, nayataqui amparapjja aytani.\n4. Janchejjsa k'alwa chuymanquipstayjje, ch'aqhanacajjsa k'alwa t'unjaraquitu,\n5. nayarusti t'akhesiñampi jachañanacampiw perkampjama muyuntayaraquitu;\n6. ch'amaca tokenacanwa utjayaraquitu, cawquïrinacatejj nayrajj jiwarjjapjje ucanacar uñtata.\n7. Jan mistuñani perkampiw muyuntayaraquitu, jathi cadenanacampiw t'akhesiyaraquitu;\n8. yanapa mayisa arnakascchïyäta ucasa, janiw mayisitajjarojj ist'cänti,\n9. Sarañajjarusti kalampiw perkantaraquitu, ¡thaquejjsa maysaruw uñtayaraqui!\n10. Jupasti nayataquejj mä imantata leonjamawa, mank'antañ muniri osor uñtataraquiwa.\n11. Thaquitjja maysaruw saranucuyitu, ch'iyanukaraquituwa, ¡jach'a ajjsarañampiw phokhantaraquitu!\n12. Flechanacapa waquicht'asisasti, flecht'añataquiw sayt'ayitu.\n13. Tatitun flecht'anita flechanacapasti mankharuw chhokhontitu.\n14. Take jakenacajjaw nayatjja larusipjjetu, sapa cutis jupanacan larusiñaquïtwa.\n15. Tatitusti jachañanacampiw phokhantitu, c'allc'u uma umañwa churaraquitu.\n16. Laca ch'aqhanacajjsa orakeruw williritu; lak'a jallk'ayaraquitu.\n17. Janiw yatcjjti cunäscchejj sumancañasa, cunäscchejj cusisiñasa.\n18. Horasajj Tatitur suyt'añajjasa k'alawa tucusjjaraqui, jan suyt'añaniw uñjasjjaracta.\n19. Llaquisitanacajjsa, sapaqui sarnakatanacajjsa, jachatanacajjsa, t'akhesitanacajjsa amtasiractwa;\n20. ucanac amtasisasti k'alapuniw aynacht'ta, jan ch'amaniw uñjasiracta.\n21. Ucampisa nayajj mayatwa amtasiñ munta, ucaruw suyt'aña munaracta.\n22. Tatitun munasiñapasti, qhuyapayasiñapasa jan tucusquiriraquiwa.\n23. Sapärmanthiw machakar tucuraqui, ¡cunja jach'as Tatitun chekapätapajja!\n24. Nayasti sasiractwa: “Nayataquejj Tatituquiw take cunajja; ucatpï juparu iyawsaractjja” sasa.\n25. Tatitojj asquiwa jupar iyawsirinacataquejja, qhitinacatejj juparu jac'achasipqui ucanacataquejja.\n26. Tatitur suyt'ascañaquiw walejja, Tatituna yanapapa suyt'añaquiw walejja.\n27. Ucatpï waquisejja mä jakenjja Tatituruquipuni waynatpacha jaysañapajja.\n28. Jakejj sapaquiw kheparañapa, amuct'añaparaquiwa; cunapachatejj Tatitojj munañapa luraña munani ucqhajja;\n29. alt'ata chuymampiw orake jamp'att'añaparaqui, inampisa cuna suyt'añasa utjascaspa;\n30. maysa ajanut nuwatajja maysa ajanumppachwa churañapa; jach'a jisc'achäwinacsa catokañaparaqui.\n31. Tatitusti janiw wiñayataqui jiwasarojj apanucquistaniti,\n32. T'akhesiycchi ucasa, jupajj qhuyapt'ayasiraquiwa, munasiñapajj sinti jach'ätap laycu.\n33. Jupasti janiw t'akhesiyañjja muncapuniraquiti, janiraquiw jakerusa t'akhesiyañ munquiti.\n34. Jan qhuyapt'ayasisa marcanquiri catuntanacaru taquisiñasti;\n35. Tatitun nayrakatapana jaken jacañapa t'unañasa,\n36. chekaparu uñjäwi maysaru k'ewiñasa, Tatitunjja take ucanacajj juchañchatawa.\n37. Cunapachatejj mä cunasa lurasi, jan ucajj parlasisa ucanacajj Tatitun munañapatwa uqham lurasi.\n38. Ñankhanacasa, asquinacasa, Tatitun munañapatwa uqham lurasi.\n39. Jakesti juchanïcasasti, ¿cunatraqui acapachansti arsusispa?\n40. Sarnakäwinacasatjja suma amuythapisiñäni, ucatsti wasitat Tatitur maqhatjjañäni.\n41. Alajjpachanquir Diosaru amtäwinacasa, mayisïwinacasa apapjjañäni.\n42. Juchanacajjsa, uqhamarac jumataqui sayt'asitanacajjsa ¿janit jumasti p'amp'achcasma?\n43. Colerasiñamampiw muyuntayapjjesta, arcnakapjjaraquistawa. ¡Jan qhuyapt'ayasisaw jacañanacajjsa apakapjjaraquista!\n44. Kenaya taypiruw imantasjjaractajja, nanacan mayisitanacajja jan ist'añ laycojja.\n45. Take jakenac nayrakatansti sintipuniw jisc'achj-jjapjjaraquista.\n46. Take uñisirinacajjaraquiw nanacataqui arsupjjaraqui;\n47. ajjsarañanacampi, sipitanacampi, t'unjatäñanacampiw nanacarojj wact'apjjetu.\n48. Nayranacajjatsti jachajj umjamaw jalaraquitu, nayan munat marcajja t'unjata uñjasajja.\n49. Nayranacajjas jan samart'asaw jacharaqui, janiraquiw samarañas utjcaraquiti,\n50. alajjpachanquiri Tatitojj jiwasaru alajjpachatpacha uñtaniñapcama.\n51. Nayranacajjasti sintipuniw usjjaraquitu, cunanacatejj marcajjanquiri tawakonacar pasquisa ucanacatjja.\n52. Jan cuna yäniquiwa, uñisirinacajjajj mä jamach'irjama catuntjjapjjetu;\n53. jacquirpachwa mä p'iyaru allintapjjaraquitu; mistuñajjarusa mä kalampiw atintapjjaraquitu.\n54. Umaw k'ala chhaktayjjaraquitu, ucatsti saraquïyätwa: “Uqhacamaquiwa” sasa.\n55. Nayasti Tatay, juman sutimaruw art'asinsma uca orake mankhatpacha.\n56. Arunacajj ist'ita, mayisitajjsti ist'araquita.\n57. Cuna urutejj nayajj jawscäm uca urusti jutam, ucatsti saraquita: “Jan ajjsaramti” sasa.\n58. Ch'ama tucuñajjansti arjjataraquita, nayarusti khespiyaraquita.\n59. Cuna jan walinactejj t'akhescta ucanacsti uñjaraquita, Tatay, chekaparu uñjita.\n60. Nayar nuwaña amtäwinacapjja uñjamaya, uqhamarac cuntejj nayataqui amtapqui ucanacsa.\n61. Tatay, nayar toketanacapsa ist'amaya, nayataqui jan wali amtatanacapsa uñjaraquim.\n62. Uñisirinacajjan parlatanacapsa ist'am, sapa cutis nayataquiquiw arsusipqui.\n63. Uñtanim Tatay, sapa luräwinacapansa, ¡nayjjatacwa larusisipcaraqui!\n64. Jupanacarusti cunatejj waquisqui uqhamar uñjam, Tatay, luräwinacaparjama jupanacarojj uñjaraquim.\n65. Amuyunacapsa kalarayaraquim, jupanacjjarusti maldicionam apayaniraquim.\n66. Tatay, jupanacarojj jach'a colerasiñamampi arctam, ¡aca oraketsti chhaktapjjaracpan!\n1. ¡Cunjämaquiraqui koristi ch'iyärquipawayjjesti! ¡Ucqha suma koris janiw c'ajcjjaraquiti! Tatitun kollana utapanquiri kalanacas esquinanacanwa willirtasqui.\n2. Sión marcan jaquirinacasti, wali munatäpjjänwa, korïpcaspasa uqhama uñjatäpjjänwa, jichhasti ñek'e phuqhücaspasa uqham uñjataquëjjewa, jan yäkaña phuqhu luririn luratjama.\n3. Kamakenacasa ñuñt'ayapjjapuniwa, kallunacaparusti ñuñuyasipjjapuniwa, marcajjanquiri jach'a marcasti wali khoruwa, wasaranquiri surir uñtata khoruwa.\n4. Ñuñusquiri wawanacasti umatjja sinti pharjatapuniwa, lajjranacapas lacaruw lip'catjje. Wawanacajj t'ant'a mayipjje, ucampisa janiw qhiti t'ant'a churiris utjquiti.\n5. Qhitinacatejj nayrajj sist'asiñcama mank'apjjäna ucanacasti jichhajj callenacan mank'atjamaw jiwarasipqui. Qhitinacatejj nayrajj wali kamiri cancañan jilapjjäna ucanacasti jichhajj wanu taypin jacapjje.\n6. Orakejjanquiri marcan juchapasti Sodoma marcan juchapat sipansa juc'ampiwa, uca marcasti janc'aqui t'unjataquëjjänwa, jan qhitin nuwata t'unjataquiraquïnwa.\n7. Ajllita jakenacapasti qhunut sipansa juc'ampi jank'önwa, lechet sipansa juc'ampi jank'oraqui; janchipasti coral sisqui ucatsa juc'ampi wilänwa; sayt'äwipasa zafirot sipansa juc'ampi sumaraquïnwa.\n8. Ucampisa jichhajj ch'amacanacat sipansa juc'ampi ch'iyarawa, callenacansti janiraquiw qhitisa juparojj uñt'cjjaspati. Janchinacapasa ch'aqhanacaparu wañcatatawa, ¡kaka lawanacar uñtata wañsutaraquiwa!\n9. Qhitinacatejj guerran jiwarapjjäna ucanacajj samarjjapjjewa, cawquïrinacatejj mank'at jiwapqui ucanacat sipansa. Acanacasti juc'at juc'atwa jiwarasipqui, mank'añajj jan utjcjjatap laycu.\n10. Suma munasiri taycanacasti, pachpa amparanacapampiw wawanacapjja phayasipjje, pachpa wawanacapwa mank'antasipjjaraqui, marcajjan t'unjatätapa uñjasinjja.\n11. Tatitusti sintipuniw colerasi, akquiri colerasiñapsti jiwasjjaruw warjjataniraqui; Sión marcarusti ninampiw akantayi uta cimientotpachwa t'unjaraqui.\n12. Aca orakenquiri reyinacajja, uqhamaraqui take acapachanquiri reyinacasa, janipuniw Jerusalén marcan puncupcama uñisirinacapan puriñapjja amuyapcänti.\n13. ¡Take ucanacasti profetanacapana, uqhamaraqui sacerdotenacapan juchanacap laycuw lurasi, jupanacasti pachpa marca mankhanwa jan juchani jakeru jiwayapjjaraquïnjja!\n14. Juyqhur uñtataraquiw callenacan payinacapjje, Jerusalén marcan callenacapanjja, wilampi ucatake k'añuchsutäpjjaraquiwa, janiraquiw qhitisa jupanacan isipjja llamct'añ munquiti.\n15. “¡Sartapjjam, sartapjjam! ¡K'añu jakenacawa, jan llamct'apjjamti” sasaw arnakasipjje! “Muyuycu jakenacawa, janiw acan jacapcaspati” sasaw yakha marcanquir jakenacas arnakasipjje.\n16. Tatitun jupanac taypincatapaw k'ala t'unji, janiraquiw Tatitojj jupanacaru uñtancjjeti. Sacerdotenacataquisti janiw ajjsart'añajj utjcjjänti, chuymani jakenacatsa janiraquiw qhuyapt'ayascjjapjjänti.\n17. Nayranacapasa uñch'uccäwejja karirjjewa, inamayaquiw yanapa suyasctanjja. Mä marcan puriniñapwa suyasctan, jan khespiyir marcan puriniñapa.\n18. Take sartäwinacaswa uñch'uquipjje, janiraquiw ankarus mistuñjamäquiti, tucusïwisasti jac'ancjjewa, horasajj purinjjestuwa; ¡tucjatäñasajj purinjjewa!\n19. Jiwasar arcnakerinacasti alajjpacha jach'a pacanacat sipansa juc'ampi jaltirïpjjewa; kollunacanwa arcnakestu, ¡wasaransti sipitanaca jiwasataquejj uchantaraqui!\n20. Tatitun ajllitapasti preso catuntataw uñjasi, jacañasaru ch'ama churirejja, cawquïri reyittejja siscaraquïyätan: “Jupan apnakataw marcanac taypin jacasiraquiñäni” sasa.\n21. ¡Edom marca, jichhajj larusim, cusisiraquim; Uz sat oraken apnakeri! ¡Jumarojj t'akhesiña umañajj wact'araquïtamwa, ucatsti k'alala, machjataw uñjasiraquïta!\n22. Sión marca, mutuyatamajj phokhasjjewa; Tatitojj janiw juc'ampi apanucuycjjätamti. Ucampisa Edom marca, jucha luratamatjja mutuyapunïtamwa, juchanacamsa khanaruw apsuraquini.\n1. Tatay, amtasimay cunatejj nanacampi lurasqui ucjja; uñtanipjjeta, cunjämsa nanacar ñankhachapquitu ucjja.\n2. Take cunanacajjas jichhajj yakha jakenacan amparapancjjewa, utanacajjsa yakha jakenacaquiw catuntasjjapjje.\n3. Jichhajj wajchäpjjtwa, jan awquiniraqui; taycanacajjasti ijma warminacjamäpjjaraquiwa.\n4. ¡Nanacan pachpa umanacajjwa jichhajj alasipjjtjja, pachpa nanacan phayañ lawanacajjatsa kollke churapjjaractjja!\n5. Cuncasjjarusti mä yugo ayjjatapjjaraquistu; karjttanwa, janiraquiw samart'ayapquistuti.\n6. T'ant'a mayt'asiñataquisti Egiptonquiri, Asirianquiri jakenacaruquiw mayisjjtanjja.\n7. Awquinacasaw jucha lurapjjänjja, ucampisa jiwasaw jichhajj uca juchanacatjja t'akhesipjjtanjja.\n8. Jichhajj esclavonacan t'akhesiyatätänwa, janiraquiw qhitisa jupanacan amparapatjja khespiyirejj utjquiti.\n9. T'ant'a jicjjatañ munasasti niyapuniw jiwaractanjja, wasara tokenquiri nuwasirinaca utjquipansa.\n10. Janchinacasas ninjamaw naqhi, mank'atjamaw phuthutis khatintjjaraquistu.\n11. Sión marcansa, Judá marcanacansa, warminacasa, imill wawanacasa p'enka lurjataw uñjasipjje.\n12. Jilïrinacasasti amparata warccatataw uñjasipjjaraqui, chuymani jakenacasa janiw ajjsaratäcjjapjjaraquiti.\n13. Jila ch'amani jakenacarusti molinon irnakañapataquiw uscuntapjje, waynanacasti lawampi jawk'jataraquiw uñjasipjje.\n14. Marca puncunacansti janiw chuymani jakenacajj utjcjjeti, janiraquiw waynanacan k'ochutanacapasa ist'ascjjeti.\n15. Chuymasansti janiw cusisiñajj utjcjjaraquiti, cusisiña thokt'äwinacasasa llaquiruquiw tucjje.\n16. P'ekenacasatsti pillus mä p'enkaw jalaktjjaraquistu; ¡cunaquïcani jiwasa juchararanacatjja!\n17. Ucatpï jichhajj chuymasasa usustojja, nayras chhurct'aña munaraquistu.\n18. Sión kollusti jichhajj k'ala t'unthapitawa, kamakenacaquiw ucanjja aywtjjaraqui.\n19. Ucampis Tata, jumajj wiñayataquiw apnakätajja, ¡wiñayapuniw konüñamancätajja!\n20. ¿Cunatraqui nanacarusti wiñayataqui armapjjetätasti? ¿Cunatraqui walja maranaca nanacaru apanucupjjetätasti?\n21. ¡Tatay, juman ucaru cuttayanjjapjjeta, nanacasti cuttanjjapjjäwa! ¡Cunjämtejj nayrajj jacapcäyätjja uqhamac jacayjjapjjeta!\n22. ¡Ucampisa jumajj k'alwa apanucupjjestajja! Juman colerasiñamasti nanacataquejj sinti jach'apuniwa.\n145. Tatay, takpach chuymajjampiw art'asinsma, ist'aquitaya, leyinacam phokhañ munta.\n146. Jumaruw art'asinsma, yanapt'aquitaya, arunacamarjam phokhañajjataqui.\n147. Janïr khanjtanquipan jumat yanap maysma, arunacamaruw chuymajj catuyta.\n148. Janïr ch'amacthapquipan waquichasta, arsutamjjat lup'iñataqui.\n149. Tatay, qhuyapayasiñam laycuy arojjar ist'am, camächit arunacamarjam jacañ churita.\n150. Khoru arcnakerinacajjajj jac'anquiwa, jupanacasti yatichäw arunacamat jayancapjjewa.\n151. Jumasti, Tatay, jac'ancasctawa, takpach arsutanacamajj chekpachapuniwa.\n152. Nayratpach arunacam yatta, wiñay utt'ayat arunacama.\n11. Kamir jakejj wali yatiñaniwa tucu; ch'iqhi pobre jakesti juparojj yant'aspawa.\n1. Naya Pablow Cristo Jesús laycu preso catuntatäsina, Timoteo jilatamp cuna aca carta kellkanipjjsma, nanacamp chic irnakeri munat Filemón,\n2. uqhamaraqui utaman tantachasquis uca iglesiaru, Apia cullacampiru, Arquiporu, jupasti nanacamp chica nuwasïwinquiriwa.\n3. Dios Awquisan uqhamarac Tatit Jesucristompin bendicionanacapampi, sumancañapampi jumanacan utjpan.\n4. Oracionanacajjanjja jumat amtasisajja Diosarojj yuspagarapuntwa.\n5. Nayajj yattwa jumajj Tatit Jesucristor munatama, iyawsatamsa, uqhamarac take qhitinacatï Diosancapjje ucanacar munatamsa.\n6. Diosarojj maytwa, qhitinacatï juman iyawsäwim toke iyawsapqui ucanacajj sum amuyt'apjjañapataqui, take bendicionanacas Cristo Jesús laycu utjquistu ucanacata.\n7. Uqhamasti jilata, wali cusisitätwa, ch'amañcht'ataraquïtwa, juman munasiñama utjatapata, uqhamarac juma toke chuymacht'atächi iyawsirinacan chuymapajj uca laycu.\n8. Nayasti Criston apostolopjamajj arunirïstwa cunatejj lurañamäqui uc jumar lurayañataquejja,\n9. ucampis munasiñat jumarojj achict'assma. Naya Pablosti niya chuymanëjjtwa, uqhamarac jichhajj Cristo Jesús laycuw catuntatäscaracta.\n10. Jichhasti achict'assmawa Onesimotaqui, jupasti aca carcelan ajayun wawajjaw tucjje.\n11. Mä urunacanjja jumataquejj Onesimojj jan cunatac asqui esclavönwa, ucampis jichhajj jumataquis, nayataquis asquëjjewa.\n12. Jichhasti wasitatwa qhitanjjsma, catokjjamay naya pachparus catokquitasma uqhama.\n13. Nayasti muniriscäyätwa acan nayampi kheparañapa juma lanti nayar sirviñapataqui, Tatitun arunacap laycu presöñajjcama.\n14. Ucampis janiw cunsa juman jan camsatajj lurañ muncti. Cuntejj jumajj yanapquista ucajj jan nayan jariyatjama lurañamataqui, jan ucasti juman munañamata lurañamwa munta.\n15. Inas ucataqui Onesimojj jumat saracchïyätam mä kawkha urunacataqui, jichhat ucsaru jumampipunëjjañapataqui,\n16. janiw mä esclavjamati jan ucasti mä esclavot sipansa juc'amp suma, mä munat jilarjama. Nayajj wal juparojj munasta, ucampis jumajj juc'ampwa juparojj munaspachäta; janiw mä jakerjamaquiti jan ucasti Tatitunjja mä jilarjama.\n17. Uqhamasti nayarutejj juman jilamat uñt'aschista ucajja, nayarus catokquitasma uqhamay juparojj catokjjam.\n18. Inas cuna jan wals lurstam, jan ucajj mä kawkha manumächi ucjja, nayaw ucjja phokjjäma.\n19. Naya Pablowa acjj amparajjampi kellkanta. Nayaw phokjjäma. Jumar jan sañ laycu, jumas nayarojj juma pachpatjja manüscaractawa.\n20. Jïsa jilata, acanay qhuyapt'ayita, Tatitunquir jilatjamajja, chuymajjsti cusisiyaraquïtawa.\n21. Kellkansmawa, juman jaysasir, chuymanïtam yatisa, uqhamarac cuntejj maycsma ucatjja juc'ampi lurañamjja yatiractwa.\n22. Ucjjarusti korpachasïwi waquicht'arapita, nayasti suyt'asctwa jumanacan oracionanacamatjja Diosajj wact'ayaniwa nayan jumanacar uñjiri jutañajjataqui.\n23. Cristo Jesús laycu nayamp chica carcelanquir Epafrasaw aruntanipjjtam.\n24. Uqhamaraqui nayar yanapquitus uca Marcosampi, Aristarcompi, Demasampi, Lucasampejj aruntanipjjaractamwa.\n25. Tatit Jesucristosay qhuyapayasiñapa jumanacjjarojj churanpan.


Tata Jorge Richter vocero presidencial, sawayiwa, alcaldenakamp ukatx irpiri Luis arcemp tantachawinx taqi departamentostuqinakanx aski amtanakaw covid 19 usur saykatañatak wakt’ayataski, jani juk’amp piykatatanakax utjañapataki, sasaw sawayi.\nPlanes de tranzabilidad amtax askinjamaw covid 19 usux kawkhanakans jikxatasi uka yatxatawinak yanapt’isatani, sasaw tata Richterax sawayi.\nUka amtawirjamax, sawayiwa, Bolivia mark irpirix La paz ukatx Cochabamba markanakan jank’akiw qullirinakax katuqaña, kunatix akir markanakan covid 19 usum usutanakax jilpach utji, sasaw sawayi.\nGobierno nacionaltuqitx, La paz ukatx Cochabamba markanakanx jank’akiw qullirinakax katuqasiwayani, jani juk’amp covid 19 usump piykatatanakax utjañapataki. Marka markachirinakax jani covid 19 usump piykatayasiñatakix askinjamaw jark’aqasipxañapa ukatx usuntasax utanak qhiparapxañapa, sasaw mayiwayi.


Global Voices Aymarata » Mä jan juchan yatxatat jaqiruw Mexico markan jan walt’ayapxi · Global Voices Aymarata » Print\nJaqukipäw uñt'ayata/apkatata 1 lapaka phaxsi 2014 22:46 GMT 1\t · Qillqiri J. Tadeo Jaqukipiri Martha Valencia Intimayta\nCategoria-naka: Latin America, México, Citizen Media, Libertad de Expresión\nErnesto Villanueva. Foto de su perfil  de Twitter.\nErnesto Villanueva Mejicano arxatirix mä jan walt’awin qhispiyataw uñjasiwatayna. Aka jan walt’awix pasawataynaw pä tunt llatunkan ur saraqkipan octubre phaxsita 2014, Ciudad Universitaria uksamanqhana, khawkhantix jikxatask Instituto de Investigaciones Jurídicas (IIJ) uksatuqina Universidad Nacional Autónoma de México ,akax waljanin jach’a yatintañ ut ukham markan uñt’atawa.\nErnesto Villanueva (@evillanuevamx ) jupa jilatax walja marannakaw derecho de la informacióntuqinx yatxatawatana juk’ampis jasa arsuwtuqi, q’uma apnaqawtuqi, qullqituqinaqtuqi ukatx juk’ampinaktuq yatxatawatana. Mara qalltkasinx waljanin sutinakapaw paqallq puest apnaqañatakix qillqat utjana Instituto Federal de Acceso a la Información y Protección de Datos \nCiudad Universitaria uñtawi, J. Tadeo (mayo 2012).\nAka qhipa urunakanx arxatir jilata Villanueva denunciawatanawa jan walt’aw jiskt’anaka  director IIJ chhijllt’awinx inas Diego Valadés yatxatirix yanapt’asiwaychina. Kunayman jilanak yatxatatanaka, sarawipanakarjam arsusisa , kawkipuniw Villanueva jilattuq arsuwapxi ukhamarakiw juchachawapxi aka jach’a yatiqañ utar jisk’achatapata.\nAkham yatiskipanx, akatuqinx Proceso ,Villanueva arxatir tatax arsuwayiw akham sasina, Valadés jupa jilatawaw akham jan walt’awinakx utjayaskaspha:\nVillanuevax uñt’awayiw Valadés jupa jilataru, exdirector del Instituto de Investigaciones Jurídicas ukhamarakitanawa, jupaw niyapun ukankaspha kunapachatix jan walt’awix utjkan ukhaxa aka jisk’a k’añaskump Mitsubishi ukampi,jupax kinsa phusilt’aw katuqarakitana akasti 38 ukhamkarakiwa mä jan uñt’atata.\nJichhakam yatisiw arxatir jilat Villanuevax jakaskiwa.\nTwittertuqina, Carlos Brito jilatax yamuqanakanpiw arst’awayi aka jan walt’awinakata:\n¡UKCH’AKI! Dr. @evillanuevamx  Jichhurux CU uka manqhanx mä jan walt’awin jikxatasinxa. http://t.co/pMyAXk7Wki  pic.twitter.com/9oh1ccE6sg \nErnesto Villanueva jilatat Raul Trejo jilatax amthapisi:\nDr.Ernesto Villanueva ukatuq llakthapiwi, @evillanuevamx , jupax jilatax denunciawarakitanawa aka jupatuq jan walt’awinakata. Aka jan wat’awix qhananchatañapawa.\nVillanueva tata arxatirix kunaymaninak uñacht’ayawataynawa artículos  México markan jichhurunakana crisis de violencia Michoacán markapana k’añaskunakan chanipax  (Metro )capital mexicana markana .\nJan walt’awinakax Mixico markanx utjaskakiwa: Ernesto Villanueva, arxatir yatxatataw ukhamarak jupax yaqhakastanaktuq yatxatata aka Ciudad Universitaria ukatuqina.\nURL to article: https://aym.globalvoices.org/2014/11/6903\n Instituto Federal de Acceso a la Información y Protección de Datos: http://es.wikipedia.org/wiki/Instituto_Federal_de_Acceso_a_la_Informaci%C3%B3n_y_Protecci%C3%B3n_de_Datos#Resoluciones_en_materia_de_acceso_a_la_informaci.C3.B3n\n jan walt’aw jiskt’anaka: http://ernestovillanueva.blogspot.mx/2014/10/opacidad-y-autoritarismo-universitario.html\n sarawipanakarjam arsusisa: http://www.proceso.com.mx/?p=384054\n crisis de violencia: https://es.globalvoicesonline.org/2013/10/30/michoacan-estado-fallido/\n k’añaskunakan chanipax: http://biblio.juridicas.unam.mx/revista/HechosyDerechos/cont/17/art15.htm


Global Voices Aymarata » Argentina markax Londres 2012 ukatx nayrïr quri medalla jikxatawayi · Global Voices Aymarata » Print\nJaqukipäw uñt'ayata/apkatata 12 lakan phaxsi 2012 18:36 GMT 1\t · Qillqiri Laura Schneider Jaqukipiri Victoria Tinta Quispe\nAka qilqatax Olimpiadas de Londres 2012 ukxatawa .\nKurmüru (viernes) 10 uru llumpaqa phaxsitx Argentina markax Olimpíadas de Londres ukat Sebastian Crismanich  jilax nayrïr quri (oro) medalla jikxatatapat (lograr) wal phunchaw lurapxatayna, jupax provincia de Corrientes uksan yuriritäna, Taekwondo ukan 80 kg ukhxwa Nicolás Garcia Hamme ukarux atipt'atayna.\nArgentina markatx #Crismanich,  ukan tuiteros kusisiwinakap arst'apxäna. Ukhamapinsti yaqhip tuiteos ukanakax Nico Fernaukndez (@nicolinoribas ) ukanw jikxatasi:\n@nicolinoribas:  Jichhax Taekwondo ukatx taqiniw fanáticos ukhamapxi. Jan piqutanak phallayapxamti.Niya 12 pacha (horas) nayraxax janiw #Crismanich  ukax kunans yant'asi ukx yatipkanti.\nJose (@vjosesc ) jupax yatirinakaruw juk'ak yatiyapxatapat juchanchi:\n@vjosesc:  Pä uru nayraqatax janiw #Crismanich  ukax atipt'asin mä quri medalla jikxatasp sapkayäti.\nUkhamipansti, waljanirakiw argintinunakar atipt'äwipat jallallt'apxi, jisnawa, Juancho (@kiddo72 ), Perickles (@peripepe ), Abel Racedo (@AbelRacedo),  ukat yaqhanakamp kuna.\nAgencia Argentina de noticias Telam  ukax juk'a arunakanw  Argentina markatak quri medalla jikxatatapat uñt'ayi:\nURL to article: https://aym.globalvoices.org/2012/08/4580\n Olimpiadas de Londres 2012 ukxatawa: https://es.globalvoicesonline.org/cobertura-especial/olimpiadas-londres-2012/\n juk'a arunakanw: http://www.telam.com.ar/nota/34561/


Aymara, Dramas: Piece 058 – Diosajj asquitaquiw truqui 6 | Waters of Life for Children\nHome -- Aymara -- Perform a PLAY -- 058 (God puts everything right 6)\n58. Diosajj asquitaquiw truqui 6\n¡Wali karjat urünwa! Mä cutimpi Josean jilanacapajja egiptoruw viajapjje trigo alañataqui. Janiw yatipcänti jilapajja Egipto jach’a apnakeritapa, qhitirutejja niya 20 mara esclavjama envidiat Egiptoru aljjapcataynajja juparojja.\nJoseajj jach’a manka waquiyayatayna. Jilirït sullcacamawa mesarojj kont’ayatayna, utapan uqhama. Cunjams yatpachäna kawkha maranacanïtapsa uc sapjjatayna.\nMankt’asjjatatsti wali cusisitäpjjämwa Egiptota wayakanacasa juyran phokt’ata mist’jjañataqui. Ucampis janiw jayancapcataynati.\nMayordomo: “¡Suyt’apjjam! ¡Sayt’apjjam! Jumanacajj tatajjän kollke copap lunthatanipjjtajja.”\nHermano: “Janiw cuns lunthatanipcti. Juma pachpa uñjam.”\nMayordomojj take cunwa thakhsutayna. Tucuyarusti Benjamín sullcan wayukap jistäratayna.\nMayordomo: “Acajjay lunthatajja. Takeni cut-tamjjam. Jumasti Benjamín, esclavjamaw quedasïta.”\nJosé ucaruw apatäpjjana. Qhathat-t’asisaw apnaker nayrakataparu quillt’asipjjatayna, José pachpawa copapjja Benjaminon wayakaparojja uchayatayna, jilanacapar yant’añataqui. ¿Jilaparojja yanapapcaquinitï, jan ucajj chuymanacapajj jan waliquïscäquïncha?\nJoseajj wali khorumpipiniwa parlatayna:\nJosé: “¿Cunats uqham lurapjjista? Lunthatajja acaruw esclavjama kheparani.”\nJudá ucajj arsutaynawa.\nHermano: “Ampi, Benjamín juparujja antutjjam antisas nayar esclavjam catjjeta. Jan uqhamanijja nanacan awquejjajja llaquit jiwjjanïwa.”\n¡Yakhanacajjapjjataynawa! Jilanacapasti mayaquïpjjataynawa ucatsti sullcaparojj arjjatapjjataynawa. Uc uñjasasti Joseajj uñachtáyasjjataynawa.\nJosé: “¿Janit uñt’apquista? Joseätwa, jilanacama.”\nAmuquïpjjataynawa. Jach’pin sustjasipjjatayna. Joseajj cusisiñat jachänwa ucatsti takeniruw khomantatayna.\nJosë: “Diosaw acar apanitu jan mank’at jiwapjjañamataqui. Papitur apanipjjam uqhamarac familianacamaru. 5 mach’a maranacaw utjascani ucampis nayaw imasipcäma. Take cunanïpjjätawa ucanacatsi wali sumanaca.”\nRegalonac phokht’atawa sarjjapjjatayna. Awquipasti wali c’uchisitapinïnwa Joseajj jan jiwatätapata. Janiw creeñjamacänti. Mä juc’jjarojja 70 jakenacawa Egipto marcaru take cunas apt’asita sarjjapjjäna.\n¡Ucasti jach’a fiestapinïnwa! 20 maratjja Joseampi awquipampejja wastat jiquisipjjäna. Diosajj take cunanaca asquitaquiw yakhar tucuyäna. Jilanacapasti jan wal luratanacap amuyasjjapjjataynawa.\nHermano: “José, cuna jan waltï lurapcsma ucjja perdonjjapjjeta, ampi. Wali arrepentitäpjjtwa.”\nJosé: “Perdonapjjsmaw. Jumanacajj jan wal luraña amtapjjatätajja, ucampis Diosajj take cuna asquitaquiwa tucuyataynajja.”\n¡Diosajj take cunsa asquitaquiw tucuyi! Jupan amtapajja mä marpacharu khespiyañänwa.\nUñstirinaca: Parliri, mayordomo, José, hermano\nPage last modified on October 08, 2018, at 12:19 PM | powered by PmWiki (pmwiki-2.2.140)


Global Voices Aymarata » Libanu Markatpacha: Jaya Markanakat Jutirinakar Aru tuq Ch’amañchasa · Global Voices Aymarata » Print\nJaqukipäw uñt'ayata/apkatata 31 Jallu qallta phaxsi 2011 13:56 GMT 1\t · Qillqiri Thalia Rahme Jaqukipiri Ruben Hilari\nCategoria-naka: Medio Oriente & Norte África, Líbano, Citizen Media, Ethnicity & Race, Lenguaje, Trabajo, 7 Billion Actions\nBeirut markan qamasir wayna kullaka jilanakaxa wali ch’amampipuniw mä Jayat Jutirinakataki  sat mayacht’äwi sarantayapxatayna, akasti yaqha markanakat jutirinakar ch’amañchañatanawa. Aka jan payllat jila kullakanakasti aka 2011 mara qalltakiw utt’asiwayapxatayna, ukatsti jank’akirakiw kuntix ch’amachapki ukas taqituqin uñt’asiwayxatayna ,marka ukjamarak anqaxa yatiyirinak tuqi , kunalaykutix, aski yanapäwinakwa uñstayawayapxatayna. Yanapawinakapansti inak arunak jayat jutirinakar yatichañ  utt’ayawayapxatayna. Arabic,Inklis, Fransis uka arunakwa sapa domingo yatichapxiritayna.\nJayat Jutirinakatak Arxatäwi (Migrant Workers Task Force, inklis aruna) marka irptirinakans yatxapxatapawa, ukjamaraki aka Zico uta aka Hamra tuqinwa tantachasipxiritayna, ukatsti aka Jayat Jutirinakan Utapa tuqina  aka Nabaa markana. Taqinisa janiw payllatapkiti, jupanakax kampañanak lurapxiritayna qullqi apthapiñatakixa, ukanakampikiwa jichhakamax yanapasiniwayapxatayna.\nJupanakaxa wali uñt’ayasipxatayna aka internet (web 2.0) tuqiki. Aka blog tuqiruw  qillqapxiritayna, ukjamaraki mayachäwinaka  and several facebook tuqin  uñartayapxatayna, ukjamaraki walja waraqatanak Flickr tuqir  and a Youtube  tuqir apkatasina.\nWalja walja kampañanakpun lurapxatayna, Jayat jutirinakar arxatañäni sutininakaa , video waraqatanaka uñacht’ayasina taqi jan walinaktix lurapki  taqi ukanak waraqasina, ukjamata marka irptirinakasa ist’apxañanakapataki.\nJuk’amp yaqhanakan yanapasisa Nepalese New Year ukanakakana  ukjamarakil African and Asian food and other migrant products  taqi ukanakan ch’amachasa.\nArunak yatichawixa taqinpacharupuniw mayachthapitayna. Aka video waraqatan parlaski uka jilasti yatiqirirakiwa, Rahel Zegeye  sutini, jupasti jayat jutirirakiwa. Jupax siwa, pä maraw kuntix aka markan lurapki jayat jutirinakaruxa uk uñacht’ayañatak ch’amachasisikta.\nURL to article: https://aym.globalvoices.org/2011/12/3504\n Jayat Jutirinakataki: http://mwtaskforce.wordpress.com\n anqaxa yatiyirinak tuqi: http://www.irinnews.org/printreport.aspx?reportid=92699\n inak arunak jayat jutirinakar yatichañ: http://mwtaskforce.wordpress.com/sunday-classes/\n aka Jayat Jutirinakan Utapa tuqina: http://mwtaskforce.wordpress.com/\n facebook tuqin : http://www.facebook.com/event.php?eid=241408995882718\n Flickr tuqir: http://www.flickr.com/photos/mwtaskforce/\n taqi jan walinaktix lurapki: https://globalvoicesonline.org/2011/06/29/lebanon-welcome-to-lebanon-as-seen-by-a-migrant-worker/\n Nepalese New Year ukanakakana: http://mwtaskforce.wordpress.com/2011/04/19/momos-tarab-bollywood-a-nepalese-new-year-at-t-marbouta/\n African and Asian food and other migrant products: http://mwtaskforce.wordpress.com/2011/04/30/happy-day-at-souk-el-tayeb/


Génesis 18 - Holy Bible [Aymara Bible 1997] - (Gén 18)\nTatitusti Abrahamarojj Encinas de Mamre sat chekanwa wasitat uñstäna; Abrahamasti carpa puncun kont'atäscänwa, niya cheka ururaquïnwa.\nAbrahamasti uñatatasinjja quimsa jakenacaruw jupa nayräjjan sayt'atäsquir uñjäna. Uñjasinsti mäqhiw sarthapi uca jakenacar catokañataqui, uqhamarac p'ekepsa oraker puriñcamaw alt'asiraquïna,\naqham sasa: —Tatitojja, achict'asmawa, janiquiy mäqhi saramti.\nJumataqui waliquïchi ucqhajj mä juc'a uma mayï cayunacam jarekasiñamataqui, ucatsti mä juc'a rato koka ch'iwir samart'añamataqui.\nNaya sirviriman utapar visitt'atamatsti mä juc'a mank'a apanirapipjjäma, mank't'asipjjañamataqui, uqhamat ch'amani sarasipcañamataquiqui. —Waliquiw, uqhamajja —sasaw uca jakenacajj ucqharojj samarapjjäna.\nAbrahamasti carpaparuw mantawayäna, ucatsti Sara warmiparojj saraquïnwa: —Janc'aqui, mä pä tunca kilo jac'u aptasin t'ant'anac luram —sasa.\nUcatsti Abrahamajj cawqhanccäntejj uywanacapajj ucaruw janc'aqui jalaraquïna, ucatsti cawquïritejj suma liq'ïcäna uca vaca kallwa irptanïna, ucatsti maynïri sirviriparuw churäna, uca sirviristi janc'aquiraquiw mank'añataqui waquicht'anïna.\nUca vaca kallut sipansa, Abrahamajj cuajat lechempi, jan cuajat lechempi churaraquïna, wali suma sirvt'araquïna jupanacan koka c'uchun mank'añapcamajja.\nMank'aña tucuyjjatatsti, uca jakenacajj Abrahamarojj jisct'apjjänwa: —¿Cawquinquis Sara warmimajja? —sasa. —Qhä carpancasquiw —sasaw Abrahamajj saraquïna.\nUcatsti maynïrejj saraquïnwa: —Mara aca horasaw visitt'iri cutt'aniraquï, ucqhataquisti Sara warmimajj mä yokall wawanïniwa —sasa. Ucañcamasti Sarajj Abrahaman khepäjjapanwa, carpa mantañäwjan take uca parlatanac isch'uquiscäna.\nAbrahamampi, Sara warmipampisti wali chuymanëjjapjjänwa, uqhamarus Saran phajjsi wilapas chhaktjjaraquïnwa.\nUcat Sarajj larusïna, saraquïnwa: “Cunjämarac wawanïriststi, chachajjasa, nayasa wali chuymanëjjapjjstjjaya” sasa.\nUcampisa Tatitojj Abrahamarojj sascaquïnwa: —¿Cunatsa Sarajj larusi? ¿Janit iyawsqui chuymani tokeru wawanïñjja?\n¿Utjaspati Tatitutaquisti cuna lurañas jupataqui wali ch'amätapa? Mara aca horasaw visitir cutt'aniraquï, ucqhataquisti Sarajj mä yokall wawanïniwa —sasa.\nUc ist'asinsti, Sarajj ajjsarthapïnwa, ucatsti c'arisiñ munäna, aqham sasa: —Janiw nayajj laruscti —sasa. Ucampisa Tatitojj juparojj saraquïnwa: —Jïsa, larustawa —sasa.\nUca khepatsti uca visitanacajj sayt'asjjapjjänwa, ucatsti Sodoma marca tokeruw sarjjarupjjaraquïna. Abrahamasti jupanac chicaraquiw sartäna qhitanucjjañataqui.\nUcatsti Tatitojj saraquïnwa: “Abrahamarusti siristwa cuntejj lurcä ucjja,\nniyaquejjay jupajj mä jach'a ch'amani marcan awquipächinejja. Jupa toke take marcanacar bendiciñataquiw arsuractjja.\nNayaraquiw juparojj ajlliracta wawanacaparu nayan yatichäwinacajjar jaysaña yatekapjjañapataqui, uqhamarus cunatejj chekapäqui asquïcaraqui ucanac lurapjjañapataqui, uqhamat nayajj take arsüwinacajjaru phokhañajjataqui” sasa.\nUqhamasti Tatitojj sänwa: —Sodomanquiri, uqhamarac Gomorranquiri jakenacajj sinti jan wali jakenacat uñt'atäpjjewa, juchanacapasti sinti jan walipuniraquiwa.\nJichhajj nayajj uñjiriw sarä chekpachapuniti jucha luratanacapajj sintïpacha janicha uc yatiñataqui, uqhamatwa yatiraquëjja.\nUca jakenacat paninisti Sodoma tokerupuniw sarjjapjjänjja, ucampis Abrahamajj Tatitun nayrakataparuw kheparascäna.\nJuparu mä juc'ampi jac'achasisinsti jisct'änwa: —¿Jan juchani jakenacarojj juchaninacampi chicti t'unjaraquïta?\nInampisa pheska tuncani jan juchan jakenacajj utjascaspa uca marcanjja. Uqhamäquipansa, ¿t'unjascaquïtati uca marcarojja, janiraquiti perdoncasma uca pheska tuncani jan juchan jakenac laycojja?\n¡Janiw waquiscaspati uqham jan juchanirojja juchaninacampi chica jiwarayañamajja, panpachanis pachpa jucha lurapcaspa uqhama! ¡Jan uc luramti! Jumajj aca mundpachana jach'a juezätawa, ¿janiti chekaparu uñjcäta? —sasa.\nUcatsti Tatitojj saraquïnwa: —Pheska tunca asqui jakenactejj uca Sodoma marcan jicjjäta ucqhajj, uca jan juchani jakenac laycojj perdonäw take uca marcan jaquir jakenacarojja —sasa.\nUcampis Abrahamajj sascaquïnwa: —Perdonit nayan uqham jumar parlatajjata, jumasti Diosätawa, nayasti mä jisc'a jakequïtwa;\nucampisa inas faltchini pheskani uca pheska tuncani jan juchan jakenacar phokhachañataquejja, ¿uca pheskani faltquipansa t'unjascaquïtati uca marcarojja? —sasa. Tatitusti saraquïnwa: —Pusi tunca pheskani jan juchan jakenactejj jicjjatäjja, janiw uca marcarojj t'unjcäti —sasa.\n—Inas pusi tunca jan juchan jakenacac utjchini —sasa, Abrahamajj sascaquïnwa. —Uca pusi tuncani laycojj janiw uca marcarojj t'unjcäti —sasaw Tatitojj saraquïna.\nUcampis Abrahamajj Tatiturojj achict'ascaquïnwa: —Tata, janiy colerasimti nayan uca toket jumar parlascaquitajjata. Inas quimsa tunca jan juchan jakenacaqui jicjjatchïta —sasa. Tatitusti saraquïnwa: —Uca quimsa tuncani jan juchan jakenac laycojj marcarojj perdonäwa —sasa.\nAbrahamasti wasitat sascaquïnwa: —Tata, nayajj sintiw p'eke usuysma parlatajjampejja, ucampisa, ¿cunsa lurasma pä tunca jan juchan jakenacaqui jicjjatasma ucqhajja? —sasa. Tatitusti saraquïnwa: —Uca pä tuncani laycojj janiw marcarojj t'unjcäti —sasa.\nAbrahamajj sascaquïnwa: —Tata, jan nayatac colerasimti, aca maya cutimpi arst'ä, ucatsti janiw mayampsa parlcjjäti, ¿tunca jan juchani jakenacaqui jicjjatasma ucqhajj cunsa lurasma? —sasa. Tatitusti saraquïnwa: —Uca tuncani laycojj janiw marcarojj t'unjcäti —sasa.\nCunapachatejj Tatitojj Abrahamampi parlañ tucuyjjän ucqhajj uca chekatjja sarawayjjänwa, Abrahamasti carpaparuraquiw cuttjjäna.


Mateo 22 - Holy Bible [Aymara Bible 1997] - (Mat 22)\nJesusasti ucatjja yakha uñtasitanacatwa jupanacarojj yatichañ kallti, saraquïnwa:\n“Diosan reinopajj cunjämatejj mä reyejj yokapar casarañataqui fiesta lurqui ucamp sasiwa.\nUywatanacapampisti casarasïwi fiestar jawsayata jakenacwa jawsayani, ucampis jawsayata jakenacajj janiw jutapcänti.\nYakha uywatanacaracwa wastata qhitaraqui jawsaniñapataqui: ‘Sapjjamaya, niyaw mank'ajj wali suma waquichata, suma vacanacasa, liq'i uywanacasa qhariratawa. Take cunaw waquichatäjje, casarasïwirusti jutapjjpan’ sasa.\nUcampis jawsayatanacajj janiw ist'asipcänti. Mayninacajj yapuparu, mayninacasti aljasiñanacaparuw sarjjapjjäna.\nMayninacasti uca uywatanacarojj catuntasinjja jiwayañcamaw nuwjapjjäna.\nUcapachaw uca reyejj wal colerasïna, ucatwa soldadonacaparojj qhiti uca jiwayir jakenacar jiwarayaniñapataqui, marcapsti ninampi phichhantañapataquiraqui.\nUcatsti uywatanacaparojj saraquiwa: ‘Take cunaw casarasïwitaquejj waquichata, ucampis uca jawsayata jakenacajj janiw asquïquiti ni waquiscaraquis jutapjjañapajja.\nSarapjjamaya callenacaru, ucatsti jawsapjjaraquim take jakenactejj uñjapcäta ucanacaru’ sasa.\nUywatanacasti utat mistuwayasinjja callenacaru, sayt'asisinwa jakenacarojj wal jawsthapipjjäna. Wali jan wali cunayman jakenacaw casarasïwirojj jutapjjaraquïna. Casarasirin utapasti jake phokharaquïnwa.\n“Reyisti mantanisinjja jawsayata jakenacaruw uñcati. Ucancaraquïnwa mayni jawsayatajj jan casarasïwi isin ist'ata.\nJuparusti saraquiwa: ‘Amigo, ¿cunjämatsa jumajj jan casarasïwi isimpi ist'ata aca casarasïwirojj mantanta?’ sasa. Jupasti amuquiw ist'äna.\nUcapachaw reyejj uywatanacarojj aqham sï: ‘Amparampita cayupampita chinuntasinjja anka ch'amacanacaru jakonucunipjjam, ucanwa wararini laca ch'acsa t'urusiraquini.’\nWaljaniw jawsatanacajja ucampis ajllitanacajj juc'aniquiwa.”\nFariseonacasti sarjjasinjja, jupanacpuraw arust'asipjjäna, cunjämata pantjasiyañataquisa, uqhamata juchañchañataqui.\nMä kawkha jupanacanquiritwa qhitapjjäna, uqhamarac Herodesanquirinacatsa Jesusajj ucaru aqham saniñapataqui: —Yatichiri, yatipjjtwa jumajj chek arsurïtamjja, uqhamarac Diosan thaquipatsa wali sum yatichatamjja jakenacajj arusquis ucanacar jan ist'asa. Janiraquiw jumajj jakenacarus alek uñcatasaqui uñjctati.\n¿Waliquïsquiti romanquir Cesarar impuesto pagañajja, janicha? Jumajj ¿camstasa? —sasa.\nJesusasti amuyänwa jupanacan ñankha amtäwipjja, ucatwa jupanacarojj sï: —C'ari chuyman jakenaca, ¿cunatsa jumanacajj nayar aynacht'ayir jutapjjesta?\nUñacht'ayapjjeta impuesto pagañäquis uca kollke —sasa. Jupanacasti mä denario kollke uñacht'ayapjjäna.\nJesusasti uc uñjasinjja jupanacarojj jisct'änwa: —¿Qhitin ajanupasa, qhitin sutiparaquis acan kellkatajja? —sasa.\nJupanacasti sapjjänwa: —Cesaranquiw —sasa. Ucjjarusti Jesusajj saraquïnwa: —Cesarancquis ucjja Cesarar churapjjam, Diosancquis ucsti Diosarurac churapjjam —sasa.\nUc ist'asinjja wal muspharapjjäna, jaytanucuwayasinsti sarjjapjjänwa.\nUcüruraquiw saduceonacajj Jesusan ucarojj jutapjjäna. Jupanacasti janiw jiwatanacan jactañapjja iyawsapcänti, ucatwa Jesusar jisct'apjjäna:\n—Yatichiri, Moisesajj sänwa: ‘Maynitejj jan wawani jiwani ucajja, sullca jilapaw warmipampi casarasiñapa, jilapataqui familia sartayañapataqui’ sasa.\nNanac taypinjja pakallko jila sullcaw utjäna. Jilïrïquis ucajja jiwjjewa jan wawani, warmipasti sullca jilapampiraquiw casarasi.\nUca quicparaquiw payïri jilapampis pasi, quimsïri jilapampis uqhamaraqui, pakallkonpachaw uqham uca warmimpejj casarasipjjäna.\nUca khepatsti uca warmejj jiwjjaraquïnwa.\nJichhajja, cunapachatejj jacatatäwejj utjcani ucapachajj, ¿cawquïrin warmipänis jupajj pakallkonimppach casarasisinjja? —sasa.\nJesusasti jupanacarojj sänwa: —Jumanacajj wali pantjatäpjjtawa, Kellkatanacsa uqhamarac Diosan ch'amapsa jan uñt'apjjatam laycu.\nCunapachatejj jiwatanacajj jactcan ucapachajja, janiw casarasiñajj utjcaniti ni casarasïwirus churascaraquiniti phuchanacapjja, alajjpachanquir Diosan angelanacapjamäniwa.\nJiwatanacan jactañapatsti, ¿janit jumanacajj leet'apcta cunjämtï Diosajj sisqui ucjja? Aqhampï sänjja:\n‘Nayajj Abrahaman, Isaacan, Jacobompin Diosapätwa’ sasa. ¡Diosajj janiw jiwatanacan Diosapäquiti, jan ucasti jaquirinacan Diosapawa!\nTake ucanac ist'asinjja jakenacajj Jesusan uqham yatichatapatjja wal muspharapjjäna.\nFariseonacasti Jesusan saduceonacaru amuct'ayatapa yatisinjja tantacht'asipjjänwa.\nJupanacat maynïrejj ley yatichirïnwa, jupasti yant'añataquiw Jesusarojj jisct'äna:\n—Yatichiri, ¿cawquïr camachis taket sipansa wali jach'ajja? —sasa.\nJesusasti juparojj sänwa: —‘Tatit Diosamaruw munäta take chuymamampi, take almamampi, take amuyumampiraqui.’\nAcawa taket sipansa jach'a camachejja.\nPayïri camachisti ucar uñtataraquiwa: ‘Jake masimarusti juma quipcarjam munaraquim.’\nAca pä camachi arunacjjar utt'ayatawa Moisesan yatichäwipasa, uqhamaraqui profetanacan yatichäwinacapasa.\nFariseonacajj uqham tantacht'atäsquipanwa,\nJesusajj jupanacarojj jisctäna: —¿Qhitiw Cristojj sapjjtas jumanacajja? ¿Qhitit jutiriw sapjjaractasa? —sasa. Jupanacasti sapjjänwa: —Davidat jutiriwa —sasa.\nUcapachaw Jesusajj jupanacarojj saraquïna: —¿Cunats Davidajj Kollan Ajayun amuyt'ayatajj ‘Tatitu’ sänjja? Davidajj aqham sänwa:\n‘Tatitojj Tatitojjarojj siwa: Cupëjjajjaru kont'asim, uñisirinacamaru jumampi takjjatayañajjcama’ sasa.\n¿Cunjämas Cristojj Davidat jutirïspajja David pachpapuni ‘Tatitu’ sischi ucajja? —sasa.\nUcjjarojj janiw maynis cuna arusjjatañsa, ni mä arsa arscjjapjjänti. Ucürutpachwa jan qhitis juc'amp Jesusarojj jisct'cjjänti.


¿Kuna arutsa liytʼäta? Abjasia Abui Abé Acholi Afrikáans Akha Alemán Altaico Aluro Amárico Angola markan amparamp parlirinakataki Argentina markan amparamp parlirinakataki Armenio Armenio occidental Ateso Atié Aymara Ayá Azerí Azerí (alfabeto cirílico) Bashkir Bassa (Camerún) Bassa (Liberia) Batak simalunguno Batako karo Batako toba Becol Bete Biak Birmano Bislama Bolivia markan amparamp parlirinakataki Boulou Caboverdés Camboyano Cebuano Chabacano Changana (Zimbabue) Chichewa Chiga Chin tiddim China markan amparamp parlirinakataki Chino Tradicional Chino cantonés (simplificado) Chino cantonés (tradicional) Chino mandarín (simplificado) Chitonga Chitonga de Zimbabue Chokue Chol Chopi Chuabo Chuvash Cibemba Cinamwanga Cingalés Citonga Colombia markan amparamp parlirinakataki Congo Coreano Criollo de Reunión Criollo de las Seychelles Criollo guadalupeño Criollo guayanés Criollo haitiano Criollo inglés de Belice Criollo mauriciano Cuba markan amparamp parlirinakataki Damara Dangme Danés Dayak Diula Duala Edo Efik Embunda Endebele Endonga Endáu Enzema España markan amparamp parlirinakataki Español Estados Unidos markan amparamp parlirinakataki Estonio Ewé Fanti Finlandia markan amparamp parlirinakataki Finlandés Fiyiano Fon Francés Futunés Ga Galés Gitonga Gokana Griego Guaraní Guaraní boliviano Guerzé Gueré Gun Hausa Herero Hiligaynon Hindi Holandés Hunsrik Húngaro Iban Ibanag Ibinda Ibo Ilocano India markan amparamp parlirinakataki Indonesia markan amparamp parlirinakataki Indonesio Inglés Irlandés Isoko Italia markan amparamp parlirinakataki Italiano Javanés Kabiye Kachin Kadazan-dusun Kannada Kaonde Kayin sgaw Kazajo Kazajo (alfabeto árabe Khana Kikamba Kikongo Kikuyu Kiluba Kimbundu Kiniaruanda Kipende Kirguís Kiribatiano Kirundi Kisi Kisii Kisonge Kpelle Krío Kurdo (alfabeto latino) Kwangalí Kwanyama Kyangonde Lahu Lamba Lambya Lari Lenguaje de señas costamarfileño Lhukonzo Lifu Lingala Lituano Lomue Luganda Lugbara Lunda Luo Luvale Macua Malayo Malaysia markan amparamp parlirinakataki Malayálam Malgache Maltés Mam Mambue-Lungu Mapudungún Maratí Mare Mataco Maya Mazahua Mendé Meru Mizo Mongol Moré Myanmar markan amparamp parlirinakataki México markan amparamp parlirinakataki Navajo Ndebele (Zimbabue) Nepal markan amparamp parlirinakataki Nepalés Ngäbere (o guaymí) Nias Niueano Noruego Nyaneka Nyungwe Náhuatl (Centro) Okpe Oriyá Oromo Osético Otetela Pangasinán Panjabí (escritura nastaliq) Pidgin (oeste de África) Pidgin camerunés Pidgin de las islas Salomón Pidgin nigeriano Polaco Polonia markan amparamp parlirinakataki Ponapés Portugal markan amparamp parlirinakataki Portugués de Brasil Portugués europeo Quebec markan amparamp parlirinakataki Quechua (Ancash) Quechua (Ayacucho) Quechua (Cuzco) Quechua boliviano Quichua (Santiago del Estero) Quichua de Chimborazo Quichua de Imbabura Quichua de Pastaza Quichua de Tena Rapa nui Rarotongués Romaní (Eslovaquia Oriental) Romaní (Macedonia) Romaní de Bulgaria Romaní de Macedonia (alfabeto cirílico) Romaní de Serbia Romaní del norte de Grecia Romaní del sur de Grecia Ronga Rumania markan amparamp parlirinakataki Rumano Runyankore Ruso Rutoro Samoano Sango Sena Senga Sepedi Sesoto de Lesoto Sesoto de Sudáfrica Shona Sidama Silozi Sranangtongo Suajili Suati Sueco Sundanés Swajili (Congo) Tagalo Tahitiano Tai Tailandia markan amparamp parlirinakataki Talian Tamil Tandroy Tankarana Tarahumara central Tayik Tetun Dili Tigriña Tivo Toba Tojolabal Tok pisin Tongano Tshiluba Tsonga Tsuana Tumbuka Turco Tuvaluano Twi Tártaro Ucraniano Uhobo Uigur (alfabeto cirílico) Umbundú Urdu Uruund Uzbeko Vezo Vietnam markan amparamp parlirinakataki Vietnamita Wallisiano Waray-Waray Wolaita Xitshwa Yacouba Yao Zandé Zulú chin haka chin haka Chin haka sanguir zotung Árabe Ñanya Ñemba\nPERIODICONSA, televisionansa jan ukajj radionsa, jan wali yatiyäwinakakiw yatiyasiski, ukanjja jan wali luräwinakata, guerranakata jan ukajj jaqe jiwayirinakatakwa yatiyasiski. Inas jumajj usuntat uñjassta jan ukajj familiaramat maynejj jiwchi, ukhaman uñjasisajj llakitaw jikjjataspachäta.\nInas akham jisktʼassta:\n¿Diosajj akham jakañajti munpacha?\n¿Kawkinsa jan waltʼäwinakar saykatañatakejj yanaptʼa jikjjatirista?\n¿Suma jakañajj utjaspati?\nUka jisktʼanakarojj Bibliaw sum qhanañchi.\nJAN WALINAK CHHAQTAYASAJJ SUMA JAKASIÑ DIOSAJJ APANJJANI SASAW BIBLIAN YATICHI.\nJaniw jiwañasa, llakisiñasa, jachañasa jukʼamp utj-jjaniti (Apocalipsis 21:4).\nCojonakajj taruja qallunakjamaw tʼijnaqapjjani (Isaías 35:6).\nJuykhunakajj uñj-jjapjjaniwa (Isaías 35:5).\nJiwatanakajj jaktanipjjaniwa (Juan 5:28, 29).\nJaniw khitis usuntjjaniti (Isaías 33:24).\nAka oraqenjja taqenitakiw manqʼañajj utjani (Salmo 72:16).\n¿KUNJAMSA BIBLIAN YATICHÄWIPAJJ YANAPTʼISTU?\nNayrïr paginanak liytʼasajja, inas jumajj uka arunakajj janiw phoqaskaspati sasin amuysta. Ukampis Diosaw ukanak lurañ amti, niyaw phoqarakini. Taqe ukanakajj kunjamas phoqasini ukjja Bibliaw sum qhanañchi.\nKunjamatsa jiwasajj jichha tiempon kusisit jakassna uksa Bibliajj qhanañcharakiwa. Kunanakas llakisiytam ukanakat mä jukʼa amuytʼam. Inas qollqe toqeta jan ukajj familiamat llakisisksta, jan ukajj inas usutästa, inas familiamat khitis jiwchi. Bibliaw uka llakinakar saykatañatakejj yanaptʼätam. Aka jisktʼanakar qhanañchasaw Bibliajj chuymachtʼätam:\n¿Kunjamsa jan waltʼäwinakar saykatsna?\n¿Kunjamatsa mä familiajj kusisit jakasispa?\n¿Jiwat familiaranakasampejj mayamp jikissnati?\n¿Kunatsa Diosajj arunakap phoqapuniniw sasin confiytanjja?\nAka libro liyisajja, Biblian yatichäwinakap wal yateqañ munatamwa uñachtʼayta. Aka librojj wal yanaptʼätam. Sapa parrafonwa jisktʼanakajj utji, ukaw Bibliat sum yateqañatakejj yanaptʼätam. Aka librompejja, walja jaqenakaw Jehová Diosan Testigonakapamp Bibliat yateqasipki, jumas ukham yateqarakismawa. Bibliajj kunsa yatichi uk yateqañamatakejj Diosaw bendisïtam.\nBIBLIAJJ 66 libronakaniwa. Sapa librojj capitulonakaru versiculonakaru jaljatawa, ukhamatwa mä texto jankʼak katjsna. Kunapachatï aka libron mä texto thaqtañatak utjani ukhajja, nayraqatajj libron sutipaw uñsti, sutjjar uñstki uka nayrïr numerojj capítulo sañ muni, ukjjarüki uka numerojj versículo sañ munaraki. Amuytʼañataki, “2 Timoteo 3:16” textojja, Timoteor payïr qellqat carta, 3 capítulo, 16 versículo sañ muni.\nJumatï aka libronkir textonak Bibliat thaqtäta ukhajja, Bibliam sum uñtʼäta. Biblia sapür liyiñatakis chʼamachasirakim. Jumatï kimsa jan ukajj phesqa capitulonak sapüru liyïta ukhajja, mä maranwa Biblia liyiñ tukuyäta.\nBibliajj walja jaqenakan jisktʼanakaparuw qhanañchawayi, ¿jumajj ukanak yatiñ munarakismati?\n¿Kunjamsa Bibliat yatichasi?\nJehová Diosan Testigonakapajj gratisakiw aka oraqpachan Bibliat yatichapjje. ¿Jupanakamp Bibliat yatichayasiñ munasmati?\nJehová Diosan Testigonakapatjja, ¿qawqhanirus uñtʼta? ¿Kunsa jupanakat yatta?


¿Jumajj amttati?, junio, 2014 | Taman yatjjatañataki\n¿Aka qhepa phajjsinakan Yatiyañataki sat revista mistkäna uk liytʼtati? Ukhamächi ukhajja, aka jisktʼanakar qhanañchtʼma:\n¿Kuna ratus Nisán 14 urun uwij kharipjjañapäna?\nYaqhep Biblianakanjja, “jaypʼu” toqeruw uwijajj kharisiñapäna siwa, mä arunjja, sujsthapiru jan ukajj niya Inti jalantaru. Ukhamajj janïr chʼamakthapkipan kharisiñapäna (Éxo. 12:6). (12/15, 18 ukat 19 jananaka.)\n¿Suma amtar puripjjañapatakejj kuna qellqatanakas wayn tawaqonakarojj yanaptʼaspa?\n1) Nayraqatajj Diosan Reinopa ukat kunatï cheqäki ukanakwa thaqapjjañapa (Mat. 6:19-34). 2) Mayninakaruw yanaptʼapjjañapa (Hech. 20:35). 3) Waynäkasinwa jan ukajj tawaqökasinwa Jehová Diosar kusisit serviñapa (Ecl. 12:1). (1/15, 19 ukat 20 jananaka.)\n1914 marat aksaru caballonakjjat sariri pusi jaqenakajj ¿kamsañsa muni?\nJesusajja, mä janqʼo caballor latʼjjatataw Supayarusa sajjranakarus alajjpachat aka Oraqer jaqoqani. Wila caballor latʼjjatatäki ukajja, aka Oraqen utjki uka chʼajjwañanakampi sasiwa. Ukatjja chʼiyar caballor latʼjjatatäki ukajj manqʼat pistʼañampi sasirakiwa. Qʼello caballor latʼjjatatäki ukasti, jiwayir usunakamp sasirakiwa, ukaw walja jaqenakar jiwarayi (Apo. 6:2-8). (2/1, 6 ukat 7 jananaka.)\n¿Kunapachas Corderojj ‘casarasini’? (Apo. 19:7.)\nAtipjäwip phoqkani, mä arunjja, Jachʼa Babiloniajj tʼunjatäjjani ukat Armagedonas pasjjani uka qhepatwa Jesucristojj “casarasini” (2/15, 10 jana).\n¿Kunatsa nayrïr patak maranakan judionakajj Mesiasar ‘suyapjjäna’? (Luc. 3:15.)\nKuntï Daniel profetajj Mesiasat siskäna uk inas jan sum amuyapkchïnti (Dan. 9:24-27). Ukampis inas kuntï angelanakajj yaqhep uwij awatirinakaru sapkäna uka toqet yatipjjchïna, jan ukajj kuntï Ana warmejj templon Jesusat siskäna uk istʼapjjarakchïna. Magonakas ‘judionakan reyipaw naci’ sas yatisaw Jerusalenar puripjjäna (Mat. 2:1, 2). Ukatjja, Bautisir Juanas ‘Cristojj niyaw purinini’ sasaw yatiyarakïna (2/15, 26 ukat 27 jananaka).\nJïsa sasajj ¿ukarjamapunit phoqta? (2 Cor. 1:18.)\nInas awisajj kuntï arsktan uk jan phoqkchiñäniti, wali wakiskir luräwinak utjatap layku. Ukampis mä cristianojj arsutap phoqañatakipuniw chʼamachasiñapa (3/15, 32 jana).\n¿Kunjamatsa pornografía uñchʼukiñarojj jan purtʼasksna?\n1) Jan walinak luraskiri, jan ukajj jan wali fotonaka uñstanini ukhajja, ukspachaw maysar uñtañama; 2) janiw jan walinaka lupʼiñamäkiti: kunanakatï qʼoma suma luräwinakäki ukanakwa lupʼiñama ukat Jehová Diosarus mayisiñamarakiwa, 3) Internetanjja janiw pornografianïki uka cheqar mantañamäkiti, ni pornografiani videonaksa uñchʼukiñamäkiti (4/1, 10-12 jananaka).\nMä cristianojj familiap jaytasin yaqha markar trabajir sarjje ukhajja, ¿kunanakas pasaspa?\nAwkis jan ukajj taykas familiapampi jan jakki ukhajja, wawanakajj janiw sum jilsupkaspati, janirakiw awkimpis jan ukajj taykapampis sum apasjjapjjaspati. Ukatjja, jayankirïki ukajj wachoqa jucharuw purirakispa (4/15, 19 ukat 20 jananaka).\nLawar chʼakkatatanakarojja, ¿kunatsa kayunakap pʼakirapjjerïna?\nRomanonakajja, yaqhep jan wali jaqenakarojj lawar chʼakkatasaw jiwayapjjerïna. Ukatwa judionakajj Jesusamp chika chʼakkatatanakaru kayunakap pʼakirapjjañap mayipjjäna. Ukham pʼakiratajj janiw sum samsjjapjjerïkänti, jankʼakiw jiwjjapjjerïna. Ukhamatwa janejj paqar arumas lawan chʼakkatata uñjasipjjerïkänti (Deu. 21:22, 23). (5/1, 11 jana).\nYatiyir sarkasajja, ¿kuna pusi jisktʼanakatsa amuytʼasiñasa?\n¿Khitinakarus yatiyäjja? ¿Kawkinsa parläjja? ¿Kunapach yatiyañas wakisispa? ¿Kunjamsa yatiyäjja? (5/15, 12-15 jananaka.)\n¿Cigarrojj qawqhanirus jiwarayi?\nPäsir patak maranakanjja, cigarrojj patak millón jaqenakaruw jiwayawayi. Jichhürunakanjja, sapa maraw sojjta millón jaqenakajj jiwarapjje (6/1, 3 jana).\n¿Jumajj amttati?, junio, 2014


Apocalipsis 6 - Holy Bible [Aymara Bible 1997] - (Apo 6)\nUcatsti uñjaractwa Corderorojja uca pakallko sellonacatjja nayrirïqui uca ch'iyjiri. Uca pusi jacasquirinacatsti ist'aractwa maynïriru wali jach'ata art'iri mä khejjokhejjor uñtata: “¡Jutam, uñjaraquim!” sasa.\nUcat uñtta, ucatsti mä jank'o caballo uñjaracta. Caballor lat'jjatatäcän ucasti mä arco apt'atänwa. Mä coronraqui churapjjäna, ucatsti mä atipjirjamaw mistuwayäna juc'ampi atipjäwinaca atipjañapataqui.\nCunapachatejj uca Corderojj payïri sello ch'iyjcän ucqhajja, ist'twa maynïri jacasquiriru aqham siri: “¡Jutam, uñjaraquim!” sasa.\nUcatsti mä wila caballow mistunïna. Uca caballor lat'jjatatäcäna ucasti munañanïñwa catoke acapachan suman sarnakasiña chhaktayañataqui, jakenacas jupanac pura jiwarayasiñapataquiraqui. Juparusti mä jach'a espada churapjjaraquïna.\nCunapachatejj Corderojj quimsïri sello ch'iyjcän ucqhajja, quimsïri jacasquiriruw aqham siri ist'ta: “¡Jutam, uñjaraquim!” sasa. Uñtasinsti uñjaractwa mä ch'iyar caballo. Lat'jjatatäcän ucasti mä balanza apt'atänwa.\nUca pusi jacasquirinac taypitsti mä aru ist'aracta aqham siri: “Mä kilo trigoquiw churasini mä denario kollketjja, quimsa kilo cebadaquiraquiw churasini mä denario kollketjja; janiraqui ina ch'usaru wartamti aceitsa ni vinsa.”\nCorderojj pusïri sello ch'iyjcän ucqhasti, ist'twa pusïri jacasquiriru aqham siri: “¡Jutam, uñjaraquim!” sasa.\nUñtasinsti uñjaractwa mä k'ellu caballo. Lat'jjatatäcän ucan sutipasti “Jiwaña” satänwa, khepäjjapsti qhititejj jiwatanacajj cawqhanquis uc uñjquejj ucaraquiw jutäna. Aca orakensti chicatan chicatapjjaru munañanïñawa churataraquïna, nuwasiñanacampi, mach'anacampi, usunacampi, cunayman jan wali animalanacampi jake tucjañapataqui.\nCunapachatejj Corderojj pheskëri sello ch'iyjcän ucqhasti, altar mankhansti, qhitinacatejj Tatit laycu, uqhamarac arunacap laycu jiwarapcänsa ucanacan almanacapwa uñjta.\nUcanacasti jach'atwa art'apjjaraquïna: “Dios Tata, jumajj kollanätawa, arsutamarojj phokharactawa. ¿Cunapachcamaraqui jan juchañchcäta, oraken jacapqui uca nanacar jiwarayirinacarusti?” sasa.\nUcatsti jank'o isinacaraquiw jupanacarojj churatäna, ucatsti satäpjjaraquïnwa: Samart'asipjjaquim, mä juc'a pachampi suyt'apjjaquiraquim, jilanacaman jumanacan ucaru jutjjapjjañapataqui cawkhacamatejj waquisqui ucqhacama. Jupanacasti Cristor sirviñ laycuw jumanacjamajj jiwarayatäpjjaraquini, sasa.\nCunapachatejj Corderojj sojjtïri sello ch'iyjqui ucqhajja, uñjaractwa mä jach'a orak qhathati. Intisti luto isjamawa ch'iyart'awayjjäna, phajjsisa wilaraquiw tucuwayjjäna.\nWarawaranacasti orakeruw willirtanïna, cunjämatejj higo kokajj jach'a thayan onjjtayatajj achunacap willirtayanejj uqhama.\nAlajjpachasti mä papelar uñtataquiw llawthaptawayjjäna. Take kollunacasa, kota taypincqui uca orakenacasa onjjtayatäpjjaraquïnwa.\nAcapach reyinacasti, take munañani jakenacasa, kamirinacasa, jilïr militaranacasa karka p'iyanacaruw imantasjjapjjäna, take esclavonacampi, uqhamarac libre sarnakasiri jakenacamp chica.\nKollunacarus karkanacarus sapjjaraquïnwa: “¡Nanacjjaru jaljjattapjjeta, imantapjjaraquita qhititejj tronon kont'atäqui ucata, uqhamarac cuna ajjsarcañ mutuñtï Corderojj apancani ucatsa imantapjjaraquita! sasa.\nJach'a t'akhesiñ urojj purinjjewa, ¿qhitirac jichhasti sayt'asispa?”


Bible in one year - Aymara Bible 1997 - October 4\n1. Tatitun ch'amapajj janiw tucusquiti, jan khespiyañatacjamajja, janiraquiw jupajj okaras tuccaraquiti, jan ist'irjamajja.\n2. Ucampisa jumanacan ñankha luratanacamasti, mä perkjamaw sayt'i jumanacampi Diosampi jaljasajja; jumanacan juchanacamaw jupan ajanupjja imantasiyi, janiraquiw ist'añsa munapctamti.\n3. Jumanacan amparanacamajj wilararcamaquiwa, luc'ananacamas jake jiwayatanacampi k'añuchatcamaquiwa; lacanacamasti c'ari parlircamaqui, ñankha arunacacwa parlascaraquejja.\n4. Janiw qhitis chekaparu arsusquiti, cheka uñjäwi jicjjatañansti janiraquiw cheka chuymampi sarquiti. Jan ucasti c'ari arunacaruw juc'ampi alcatasipjje, uqhamaraqui cunatejj jan chekapäqui uca arunacaru, ñankha lurañampisti wallk'eptatäpjjewa, ucatsti jake jiwayañracwa wawachapjje.\n5. Catari c'awnanacjjaruw wallpar uñtat jipipjje, cusicusir uñtataraquiw simpanacapjja sawupjje; uca c'awnanac mank'eristi jiwaraquiwa, maynitejj uca c'awna phallaychejja, ucatjja venenoni catarinacaw misturaqui.\n6. Uca simpanacampisti janiw cuna isis lurascaspati, janiraquiw qhitis jupanacan sawutanacapampejj ist'ascaspati. Take luratanacapasti ñankhacamaquiwa, amparanacapasti jakeru nuwañacwa munasipcaraqui,\n7. cayunacapasti ñankha tokeruquiw jalañ munasipqui, jan juchani jaker jiwayiris janc'aquiw jalañ munapjje. Amtañanacapansti jak jiwayañanacac amtasipqui, cawqui chektejj sarapqui uca chekanacansti t'unjatäñaquiw utjasqui.\n8. Janiw sumancañ thacjja uñt'apquiti, luräwinacapansti janiw cheka cancañajj utjquiti. Thaquinacapasti maysar k'ewitcamaquiwa; uca thaquinjam saririnacasti janiw samarañjja jicjjatapquiti.\n9. Uca laycuw khespiyasiñajj jiwasatjja jayarst'awayjje, khespitäñasti janiw jiwasarojj jac'achasinquiti; khanwa suyt'ayätanjja, ucampis ch'amacaquiw utjasqui, khanartañapwa suyascäyätanjja, ucampis ch'amacanacwa sarnakasctanjja.\n10. Mä juyqhur uñtataquiw perka jac'an cumpunakasctanjja, janis nayranïccsna uqhama; chica urunsti arumäcaspas uqhamwa ch'ankhanakttanjja; c'umaräcasinsa jiwatäcsnas uqhamätanwa.\n11. Take jiwasanacasti osonacar uñtataw warartanjja, palomanacar uñtataw aykoractanjja; khespiyasiñwa suyt'asctanjja, ucampis janiw purinquiti; khespitäjjañwa suyasctanjja, ucampis jayancasquiwa.\n12. Nanacaw jumarojj wal chuyma usuyapjjsma, pachpa juchanacajjaraquiw jichhajj juchañchasipquitu; nanacan jucha luratanacajjasti nanac chicaraquiwa, ñankha luratanacajjsti uñt'asipjjaractwa.\n13. Tatitutaquiw sayt'astanjja, chuymanacasansti janiraquiw jupatacjamäctanti, Diosasarusti janiraquiw arcañ muncayätanti, jaker nuwañampita jan wali lurañampitacpunwa parlascayätanjja, mayninacar sallkjañataquiquiw take cunsa amtascäyätanjja.\n14. Cunatejj chekapäqui ucasti jisc'achataraquïnwa, cunatejj chekapäqui ucsti jayaruquiw utjaytanjja, cheka chuymanïñasti plazanjja janiw walt'ayquistänti, jan lunthatäñasti janiraquiw acanccaspati.\n15. Cheka chuymanïñajj chhaktawayjjewa, qhititejj ñankhat jithiktqui ucarusti yänacapjja lunthatapjjaraquiwa. Tatitusti mayjt'asiwayaraquiwa jan cheka cancaña utjatap laycojja.\n16. Tatitusti musphataw uñjasi jan qhitis aca ñankha lurañjja chekachañ munatapatjja; ucatwa pachpa ch'amapampi sarti, atipjañsti jupa pachpaw jicjjataraqui.\n17. Atipjañampisti hierro chalecompjamaw isthapisi, khespiyasiñampejj p'ekepar mä cascompjamaw uchasi, phoksusiñampisti mä isimpjamaw isthapisi, colerasiñapampisti mä mantompjamaw llawuntasiraqui.\n18. Tatitojj sapa mayniruw luräwiparjam churani, uñisirinacaparusti mutuyaniwa, jupar uñisirinacarusti waquisitaparjamaw churaraquini, kota toke marcanacan utjirinacarusa.\n19. Takeniraquiwa, inti jalsu toketpacha inti jalanta tokecama, Tatitun jach'a cancañap uñjasajj ajjsarapjjani. Jupasti walja umani jawirar uñtataw jutani, mä jach'a ch'amani thayan onjjtayataraqui.\n20. Sión marcan khespiyiripjamaw jutani, uqhamaraqui Jacobon wawanacapataquisa, qhitinacatejj juchanacapat arrepientisipqui ucanacarus khespiyaniwa. Tatituw ucjja arsu.\n21. Tatitojj siwa: “Nayaw jumanacampejj mä arust'äwi lurta, arsuractwa, ch'amajjasa, yatichäwinacajj churapcsma ucanacasa janiw jumanacatjja juc'ampi jayarst'cjjaniti, janiraquiw wawanacamatsa jayarst'caniti, wiñayan wiñayapataqui.”\n1. Jerusalén, mä c'ajquir khanampi llawuntata sartasim, khanamasti purinjjewa, Tatitun c'ajquir khapak cancañapasti jumjjan khani.\n2. Aca orakerusti ch'amacaw muyunti, marcanacarus aruma ch'amacaw muyuntascaraqui, ucampisa Tatituw jumjjanjja khanani, jumjjanracwa Tatitun khanapajj uñstani.\n3. Marcanacajj uca khanamaruw jutapjjani, reyinacasa khantati khanamaruraquiw jutapjjani.\n4. Sartasim ucatsti take toke uñatatasiraquim, takeniw tantacht'asipjje juman ucar jutañataqui. Yokall wawanacamajj jayatpachwa jutjjapjjani; imill wawanacamasa ampararu ichunitäjjapjjaraquiniwa.\n5. Jumasti, ucanac uñjasajj walpun cusisïta, chuymamasti cusisiñansa phokt'ataraquïniwa; kota tokenquir marcanacan kamir cancañanacapwa apanirapipjjätam, marcanacan kamir cancañapwa catuyapjjaraquïtam.\n6. Walja camello tamanacaw muyuntapjjaraquïtam, ucanacasti Madián, uqhamaraqui Efa sisqui uca chekanacatwa jutapjjani; Sabá tokenquirinacasti takeniw jutapjjani kori, incienso ucanac apt'ata, ucatsti Tatitun suma luräwinacapwa yatiyapjjaraquini.\n7. Cedar tokenquir take uywa tamanacasti jumancamaquïniwa, Nebaiot chekanquir orko ovejanacasti juman ampalaymincaraquiniwa, uqhamat Tatitun altaraparu loktañamataqui mä suma ofrendar uñtata, jupasti suma templopjja juc'ampi sumwa tucuyani.\n8. “¿Qhitinacas ucanacajja kenayar uñtata jalnakapjje, palomanacar uñtataraqui utanacaparu jalapjje?\n9. Ucanacasti kotanjam jutir barconacawa, mayaquiw jutapjjaraqui Tarsisanquir barconacampi irpata, jayatpachwa wawanacamjja irpanjjapjjaraqui, koripas kollkepas apt'ata, Tatitumar jach'añchäwi churasa, Israelan Kollan Diosaparu, qhititejj jumarojj wali suma tucuyctam ucaru.\n10. Yakha marcanquir jakenacaw perkanacamjja wasitat sayt'ayapjjani, reyinacapasti jumaruw sirvipjjaraquïtam; Tatitojj colerasiñapan mutuycchiyätam ucasa, jichhajj munasiñapanwa jumarojj qhuyapayasiractam.\n11. Puncunacamasti jist'aratapunïniwa, janiraquiw arumasa, urusa jist'antascaniti, uqhamat marcanacan kamir yänacapa jumataqui apaniñapataqui. Reyinacas uca chekjja jilïrinacapampi mantapjjañapataqui.\n12. Cawquïri marcatejj jan sirvcätamjja, ucajj tucusiniwa; marcanacasti uqhampacharaquiwa tucjatäpjjani.\n13. Tatitusti Jerusalenarojj siwa: “Líbano kollunquir kamir cancañanacasti juman ucaruw jutjjapjjani, pinonaca, abetonaca, uqhamaraqui ciprés sat kokanacasa, templojja c'achachañataqui, cawqharutejj tact'ascta uca cheka jach'achañataquiraqui.\n14. Qhitinacatejj jumaru t'akhesiyapcäyätam ucanacan wawanacapasti juma nayrakataruw alt'ata jutapjjani, qhitinacatejj jisc'achapcäyätam ucanacasti cayunacamaruw quillt'asipjjani, sapjjaraquïtamwa: ‘Tatitun marcapa’ ‘Israelan Kollan Diosapan Sión kollupa’ sasa.\n15. Janiw mayampis apanucutäpcätati, uñisita, sapaquiraqui, jan ucasti nayaw jumarojj wiñayataqui c'ajquir tucuyäma, wiñayataqui cusiscañaraqui.\n16. Marcanacasti suma mank'anacapwa churapjjaraquïtam, reyinacasti kamir cancañanacapwa apanipjjaraquini; ucapachaw amuyaraquïta, naya Tatitojj juman khespiyirimätajja, naya, Jacobon Ch'amanipajja, jumar khespiyirïtajja.\n17. “Bronce lantsti kori churäma, hierro lantsti, kollke churaraquïma, lawa lantsti, bronce churäma, kala lantsti, hierro churaraquïma. Sumancañampiw apnakayäma, cunatejj chekapäqui ucaw irparaquïtam.\n18. Orakemansti janipuniw ch'ajjwañanacajj mayampis ist'ascjjaniti, uqhamaraqui orakemansa janiw t'unjatäñajj, aynacht'añas utjcjjaniti, jan ucasti perkanacamarojj: ‘Khespiyasiña’ sasaw sutichäta, puncunacamarusti: ‘Yupaychaña’ sasaraqui.\n19. “Urusti janiraquiw intin khanañapas munascjjaniti, arumasti janiraquiw phajjsin khanañapasa, munascjjaniti jan ucasti naya Tatituw juman wiñaya khanamäyäjja, naya Diosamaw, juman khanamäyäjja.\n20. Intimajj janipuniw ch'amact'caniti, phajjsin khanapas janiraquiw chhaktcaniti naya Tatituw juman wiñay khanamäyäjja uca laycu, lutosiña urunacamasa tucusjjaniwa.\n21. “Marcamanquiri take jakenacasti suma jakenacäniwa, orakepatsti wiñayataquiw jupanacancjjani; cawquïri altï nayajj ayrcäyätjja ucat sartirïpjjtawa, amparajjampi uscutäpjjtawa, nayan jach'a cancañajj uñacht'ayañataqui.\n22. Aca mä juc'a jakenacasti warankanacaruw tucupjjani, aca mä kawkha jakenacasti mä jach'a marcaw tucupjjaraquini. Nayätwa Tatitojja, nayaw take ucanacjja horasaparu phokhasiyaraquï.”\n1. Tatay, khapak sutimarojj jach'añchasimaya, janis nanacarojj jach'añchapquita; munasiñam laycu, chekapätam laycuy jach'añchasim.\n2. ¿Cunatarac ñankha lurir jakenacast jisqhisipquitani: “Cawquincarac Diosamasti” sasasti?\n3. Diosasajj alajjpachanquiwa, cuntejj jupajj munqui uc luri.\n4. Diosar jan uñt'irin diosanacapajj korimpita, kollkempit lurataquiwa, jaken amparapamp lurataquiraquiwa:\n5. lacanïcasas janiw arsupquiti, nayranïcasas janiw uñjapquiti,\n6. jinchunïcasas janiw ist'apquiti, nasanïcasas janiw muct'apquiti,\n7. amparanïcasas janiw llamct'apquiti; cayunïcasas janiw sarnakapquiti, mallk'anïcasas janiw arsupquiti.\n8. Uca diosanacar luririnacajj ucanac quipcaquïpjjewa, iyawsirinacas pachpaquïpjjaraquiwa.\n23. Cunjämatï ñek'e phuqhu patjjaru kollkempi apaquipatäcaspajja, uqhamawa jan wali amtampi suma arunacajja.\n17. Jan lokhëpjjamti, jan ucasti cunäquitejj Tatitun munañapajja uc amuyañaru uscusipjjam.\n18. Jan machjasipjjamti, machjasiñasti jiwañaruw api; antisas Kollan Ajayumpi phokt'atäpjjam.\n19. Salmonacampi maynit maynicama chuymachasipjjam, yupaychañ k'ochunacampi, ajayun k'ochunacamp k'ochusina, uqhamarac Tatituru take chuymamp yupaychasina.\n20. Dios Awquirojj take cunatsa yuspagarapjjapunim, Tatit Jesucristosan sutiparu.\n21. Maynit maynicama, Diosar ajjsartasina purapat ist'asirïpjjam.\n22. Warminaca, chachanacamarojj ist'apjjam Tatiturjama.\n23. Chachajj warmin p'ekepawa, cunjämatejj Cristojj iglesian p'ekepäqui uqhama. Cristojj iglesian khespiyiriparaquiwa; iglesiasti jupan cuerpoparaquiwa.\n24. Ucampis cunjämatejj iglesiajj Cristoru ist'ejja, uca pachparaquiw warminacajj take cunansa chachaparojj ist'añapa.\n25. Chachanaca, munasipjjam warminacamaru, cunjämtejj Cristojj iglesiaru munasi, uqhamarac jacañapsa jupa laycu apt'asiwayi uqhama.\n26. Acjja iglesiaru Diosatac yakhachasawa luri, umampi uqhamarac arupampi k'omachasina,\n27. jupan nayrakatapar jach'añchat iglesia irpcatañataqui, jan k'añuchata, jan cuna phullch'uni, jan cunamp camacht'ata, jan ucasti suma k'oma Diosatac yakhachata.\n28. Uqhamwa chachajj warmiparojj munasiñapa, pachpa janchiparjama. Qhititejj warmiparojj munasqui ucajj jupa pachpaw munasi.\n29. Janiw qhitis pachpa janchiparojj uñisquiti, jan ucasti mank'ayiwa uqhamarac imaraqui. Cristojj uca pachparaquiw iglesiampejj luri,\n30. cuerpopätap laycu, jiwasajj uca cuerponquiriraquïtanwa.\n31. “Ucatpï chachajj awquip taycap jaytanejja warmipampi mayachasiñataquejja, ucatsti paninitjja mä sapaquïpcaspas uqhamaw tucupjjani.”\n32. Acajj wali jach'a jan amuyt'cañawa. Nayajj sistwa, acajj Cristompita uqhamarac iglesiapampitwa parli.\n33. Ucampis: sapa mayni jumanacajj warminacamaru munasipjjañamawa juma pachpas munascasma uqhama, warmisti chacharojj ist'añaparaquiwa.


Hechos 27 - Holy Bible [Aymara Bible 1997] - (Hec 27)\nCunapachatejj Italia marcar qhitañataquejj amtapcän ucqhajja, Pablompi yakha presonacampejja, Julio sat mä capitanaruw catuyatäpjjäna. Uca capitanasti emperadoran batallonapanquirïnwa.\nAdramitio sat puertonjja mä barcow utjäna. Uca barcosti Asia tokenacar niya mistuñataquïscänwa. Uca barcor mantasinwa, sarawayjjapjjta, Aristarcomp cuna. Uca Aristarcosti Macedonia tokenquir Tesalónica marcanquirïnwa.\nKhepürusti Sidón sat puertoruw puripjjta. Ucansti Julio capitanajj Pablorojj suma chuymampiw uñji. Pablorusti amigonacapan ucarus sarayaraquirïnwa, jupanacat cuna yanap mayiñapataquisa.\nSidonat mistusinsti, Chipre isla aynachäjjwa pasawayapjjta, thayajj maysar thayatap laycu.\nUcatsti Cilicia marca, uqhamarac Panfilia marca jac'a pasawayasinjja, Licianquir Mira marcaruw purjjapjjta.\nUcansti soldadonacan capitanapajj mä barco jicjjati. Uca barcosti Alejandría marcanquirïnwa, Italiaruraquiw sarascäna. Uca barcotwa irpawayjjapjjetu.\nMä kawkha urunacaw c'achhatac sarapjjta. Wali ch'am tucusaraquiw Gnido uñcatasir puripjjta. Thayajj nayrat thayt'anitap laycusti, Creta islarojj muytawayapjjaractwa, Salmón jac'a pasawayasa.\nKota thiyanjam sarasinsti, wali ch'am tucusaw Buenos Puertos sat chekaru puripjjta. Ucasti Lasea marca jac'ancaraquiwa.\nUcansti jayaraquiw ucancapjjta. Kotanjamsti janiw juc'amp sarañjamäcjjänti, thaya urunacajj jac'achasinjjatapata. Ucatwa Pablojj jupanacarojj amtt'ayi:\n—Tatanaca, amuyatajjatjja, aca saräwisanjja jan walinacaruw puriñäni. Barcsa, uqhamarac carganacsa apt'añäniwa, jiwasanacas jiwararacsnawa —sasa.\nSoldadonacan capitanapasti Pablor ist'cpachajja, barconquiriru, uqhamarac barco apnakeri capitanampiruquiw jaysäna.\nUca puertonsti janiw juyphipachajj pasañjamäcänti. Ucatsti niya takeniw amuyt'apjjaraquïna: “Acat sarjjaquiñäni. Inampis Fenice marcarojj puriscsna, juyphipach ucan pasañataqui” sasa. Uca Fenice puertosti Creta islancänwa, kota muycatana, inti jalsu toke uñtata.\nUcapachasti mä juc'a thayan aynach toket thayt'anïpansti, jupanacajj: “Uqhamajj sarascaquiñäni” sasaw sapjjäna. Mistuwayasinsti Creta isla thiyanjam sarawayjjapjje.\nUcampis mistuwayjjatapat mä juc'ampirusti, mä wali ch'aman thayaw barcorojj catji, inti jalsu amsta toket jutasina.\nUca thayasti barcorojj munañaparuw apnakäna. Wali thayätap laycusti janiw juc'amp nayrar sarañjamäcjjänti. Ucatwa thayampejj apayasjjapjjacta.\nClauda sat mä jisc'a isla khepäjj chek pasawayapjjta. Ucansti thayajj janiw wali ch'amamp thayt'ancänti. Ucatsti wali ch'am tucusaw jisc'a botjja catjapjjta, uca botsti katatipjjaraquïyätwa.\nJisc'a botjja jach'a barco patar apsuwayjjasinsti, jach'a barcjja chinuñanacampiraquiw ñach'antapjje, jan jaranuctañapataqui. Sirte sat ch'allanacar jalantañ ajjsarapjjatap laycusti, velanacwa apakapjjäna, thayampic apayasjjañataqui.\nKhepürusti wali thayaquïscatapatjja, carganac barcot kotaruw willintjjapjje.\nUcat quimsïr ururusti quicpa amparanacajjampiw barcon pachpa yänacapsa kotar willintjjapjjta.\nIntsa warawaranacsa walja urunacaraquiw jan uñjcjjapjjti. Uqham uca jach'a thayamp apnakata uñjasisinsti sapjjaraquïyätwa: “Jiwjjacchiñäniya” sasa.\nUcampis jichhajj jan sinti llaquisipjjamti. Janiw maynis jiwcañäniti, barcocwa apt'awayjjañäni.\nJichha arumajj mä angelaw uñstitu, Diosan qhitanita. Nayajj uca Diosancaractwa, juparuraquiw sirviracta.\nUca angelasti saraquituwa: ‘Jan ajjsaramti. Jumajj Romanquir emperadoran nayrakatapar uñstañamawa. Jumïpanracwa Diosajj jiwañat khespiyani take jumamp chic aca barcon saririnacarojja’ sasa.\nUqhamajj tatanaca, jan ajjsarapjjamti. Nayajj Diosaruw catuyasta. Cunjämtejj angelajj sisquitojj ucarojj phokhasipuniniwa.\nUcampis thayajj mä islaruw apsustani.\nPä seman sarcasinsti, mä arumajj Adriático sat lamar kotanwa uñjasjjapjjta, thayampis ucsar acsar apnakata. Chica arumarusti barco apnaker jakenacajj sapjjänwa: “Niyaw waña oraker jac'achjjapjjatätan” sasa.\nJupanacasti mä pitar kal chinuntasinwa kotar jakontapjje, kawkch'a mankhasa uc yatiñataqui. Ucatsti quimsa tunc sojjtan metröscataynawa. Mä juc'amp nayrakatar sartasinsti wasitatwa jakontapjjäna. Ucawjasti pä tunc pakallkon metroquëjjataynawa.\nUcatsti ajjsarayasipjjaraquïnwa karkanacar thokt'aña. Ucatwa pusi ancla barco khepäjjar jakontapjje. Llact'asisaw Diosat mayisipjje: “Khanjtanjjaquispa” sasa.\nUcchañcamasti barco apnaker jakenacajja barcot jaltjjañwa munapjjäna. Uca amtäwimpiw jisc'a botjja nayräjjat umar apakañatac waquichasipjjäna, nayräjjanquir anclanacsa apakapcaspas uqhama.\nUcatwa Pablojj soldadonacan capitanapar uqhamarac soldadonacapampiru yatiyi: —Aca barco apnakerinacatejj sarjjanejja, jumanacajj janiw khespipcasmati —sasa.\nUc ist'asinsti soldadonacajj jisc'a bote chinutäcän uca chinuñanac qharirapjje. Ucatsti umaruw jakontapjje.\nKhanjtanjjepansti Pablojj takenin cunacsa mankt'añapwa munäna. Ucatwa saraquïna: —Niya pä semanjamaw jan iquinëjjapjjtajja, uqhamarac jan mank'atäjjapjjtasa.\nUc sasinsti Pablojj mä t'ant'a irtasinwa Diosar yuspagari takenin nayrakatapana. Jupasti pachjasinjja mank'araquïnwa.\nUc uñjasinsti takeniw cusisisa mank'apjjaraquïna.\nUca barcon saririnacasti pä patac pakallk tunca sojjtanïpjjaraquïyätwa.\nTakenin mankt'asjjapjjatapatsti barcon utjasquir trigjja umaruw warantapjje, uqhamat barcon phisnaquëjjañapataqui.\nWilljtanjjepansti barco apnakerinacajj janiw uca chekanacjja uñt'apcänti. Ucampis mä kota muycat c'uchu uñjapjjäna. Uca c'uchusti suma ch'alla kota lacänwa. Uc uñjasinsti sapjjänwa: “Inach uca c'uchur barcjja apcatsna” sasa.\nAnclar chinuntat pitanac qharirasinsti, kotarpachaw anclanacjja apanucuwayjjapjje. Barco sarayir timón jaranucusinsti, nayräjj vela jakcatawayapjje. Ucatwa barcojj waña iramaru thayamp apcatayasi.\nUcatsti barcojj ch'allaruw achuntjjäna. Uqham sayantjjasinsti nayräjj toketjja janiw juc'amp onjjtirjamäcjjänti, khepäjjatsti jach'a uma mathapinacaw t'unantanjjäna.\nUqhamäjjepansti soldadonacajj presonacarojj jiwarayañwa amtjjapjjäna, jan qhitins jaltapjjañapataqui.\nUcampis soldadonacan capitanapajj Pablor khespiyañ munasinwa, soldadonacaparojj säna jan qhitirus jiwayapjjañapataqui. Saraquïnwa: “Qhitinacatejj uma patan tuyuñ yatipqui ucanacajj nayrakat umar thokontapjjam wañar mistjjañataqui.\nSascaquïnwa: Mayninacasti khepat mistupjjaraquim, tablanacjjata, jan ucajj barco c'ullunacjjatsa” sasa. Uqham lurasinwa takenis sumaqui waña oraker misturjjapjjäna.